Oun lo maa n gbe e sori ayelujara ni gbogbo asiko to fi wa ninu oyun naa. Lopin ọsẹ yii lo si gbe e jade pe ọmọ ọdun mọkanla naa ti bimọ ọkunrin o, ati pe oun atọmọ rẹ naa wa lalaafia lọsibitu, wọn n ṣe daadaa. Ọjọ Jimọ ti i ṣe ọjọ kẹrinla, oṣu kin-in-ni, ọdun 2022 yii, lọmọ naa sọkalẹ layọ gẹgẹ bo ṣe wi. Ibeere kan tawọn eeyan n beere bayii ko ju pe ṣe ọkọ anti rẹ to fun un loyun ti wa lẹwọn ṣa? Wọn ni iru rẹ ko yẹ lawujọ eeyan oun o.


Ọmọ ọdun mọkanla ti ọkọ anti ẹ fipa ba lo pọ ti bimọ ọkunrin

Ibeere kan tawọn eeyan n beere bayii ko ju pe ṣe ọkọ anti rẹ to fun un loyun ti wa lẹwọn ṣa? Wọn ni iru rẹ ko yẹ lawujọ eeyan oun o.


Lẹyin to ki wọn nile Akala l’Ogbomọṣọ, Tinubu ṣabẹwo si Gomina Makinde

Jọkẹ Amọri Nitori awọn iṣẹ ribiribi to ni o n ṣe nipinlẹ Ọyọ, Aṣaaju ẹgbẹ oṣelu APC, Bọla Ahmed Tinubu, ti lu Gomina ipinlẹ Ọyọ, Ẹnjinnia Ṣeyi Makinde lọgọ ẹnu. O sọrọ yii lọjọ Abamẹta, Satide, opin ọsẹ yii, lasiko to ṣabẹwo si i nile ijọba niluu Ibadan, lati ki i ku ara fẹra ku ti Ọtunba Adebayọ Alao Akala to jẹ gomina ipinlẹ Ọyọ tẹlẹ to ku lọjọ kejila, oṣu ki-in-ni, ọdun yii. Tinubu ni oun ki Makinde ku ara fẹra ku, bakan naa lo ki i fun bo ṣe gba a lalejo bo tilẹ jẹ pe akoko perete ni gomina naa fi mọ pe oun n bọ waa ki i. Ninu ọrọ tiẹ, Gomina Makinde ni oun dupẹ fun abẹwo ti Tinubu ṣe naa. O ni bo tilẹ jẹ pe ẹgbẹ oṣelu awọn ko papọ, ko fi eleyii ṣe to fi wa ki oun, eyi to fi han pe ki i ṣe oloṣelu ẹtanu. Makinde lo asiko naa lati gbadura fun Tinubu lori erongba rẹ lati di aarẹ Naijiria, o ni ẹni ti o dara ju lawọn fẹ, ẹni to dara ju naa lo si daa ko bọ sibẹ niru asiko yii. Ṣaaju abẹwo yii ni Tinubu ti kọkọ yọju si awọn mọlẹbi Oloogbe Alao Akala niluu Ogbomọṣọ, nibi to ti ki awọn mọlẹbi atawọn alatilẹyin gomina tẹlẹ naa.


Ẹgbẹ to n ṣatilẹyin fun Ọṣinbajo ni: A maa fagba han awọn to n fowo ra oludibo lasiko idibo abẹle APC

Adefunkẹ Adebiyi, Abẹokuta Awọn ẹgbẹ kan ti wọn n pe ara wọn ni ‘The Progressive Project’ , ( TPP) ti wọn n ṣatilẹyin fun Igbakeji Aarẹ, Ọjọgbọn Yẹmi Ọṣinbajo, lati di aarẹ lọdun to n bọ ti ni awọn lawọn yoo bori nibi idibo abẹlẹ ẹgbẹ APC. Wọn lawọn yoo fi iwa ọmọluabi bori awọn afowo-ṣoṣelu ni. Ọjọruu, Wẹsidee, ọjọ kẹjila, oṣu kin-in-ni, ọdun tuntun yii, ni ọrọ yii jẹ jade niluu Abuja, iyẹn lẹyin ti wọn gbalejo awọn ẹgbẹ mẹtadinlọgọta ti wọn jẹ ọdọ. Kaakiri lawọn ọdọ naa ti wa ni Naijiria, awọn akẹkọọ wa ninu wọn pẹlu, gbogbo wọn n ṣatilẹyin fun Ọṣinbajo lati di aarẹ ni 2023 ni. Yatọ sawọn eyi, awọn alatilẹyin Ọṣinbajo ti wọn to ẹẹdẹgbẹta ( 500) kaakiri ipinlẹ Naijiria tun wa s’Abuja lọjọ naa, orin kan naa ti gbogbo wọn n kọ ni pe Yẹmi Ọṣinbajo lo le ṣe e. Pẹlu ero rẹpẹtẹ yii lawọn TPP fi sọ pe awọn ti bẹrẹ eto oriṣiiriṣii ti yoo jẹ kawọn gbẹyẹ lọwọ awọn to n fowo ra ipo. Wọn ni jijẹ ọmọluabi bii Ọjọgbọn Ọṣinbajo ti to lati bori ibo pamari lẹgbẹ APC, tawọn yoo si jẹ kawọn yooku mọ pe orukọ rere san ju wura ati fadaka lọ.


Kaakiri lawọn ọdọ naa ti wa ni Naijiria, awọn akẹkọọ wa ninu wọn pẹlu, gbogbo wọn n ṣatilẹyin fun Ọṣinbajo lati di aarẹ ni 2023 ni. Yatọ sawọn eyi, awọn alatilẹyin Ọṣinbajo ti wọn to ẹẹdẹgbẹta ( 500) kaakiri ipinlẹ Naijiria tun wa s’Abuja lọjọ naa, orin kan naa ti gbogbo wọn n kọ ni pe Yẹmi Ọṣinbajo lo le ṣe e. Pẹlu ero rẹpẹtẹ yii lawọn TPP fi sọ pe awọn ti bẹrẹ eto oriṣiiriṣii ti yoo jẹ kawọn gbẹyẹ lọwọ awọn to n fowo ra ipo. Wọn ni jijẹ ọmọluabi bii Ọjọgbọn Ọṣinbajo ti to lati bori ibo pamari lẹgbẹ APC, tawọn yoo si jẹ kawọn yooku mọ pe orukọ rere san ju wura ati fadaka lọ. Olori ẹgbẹ TPP, Ọgbẹni Jeffrey Omoh, to ba awọn aṣoju ẹgbẹ kọọkan sọrọ, tẹnu mọ ọn pe ọna tawọn yoo gbe ipolongo tawọn gba yoo jẹ nipa yiyan awọn eeyan to nifẹẹ orilẹ-ede yii dọkan, awọn ko ni i fi naira kooyan jọ. O rọ awọn to pejọ sibi ipade naa pe ki wọn pada sile, ki wọn foju inu wo agbegbe wọn wo daadaa, ki wọn ba awọn ara adugbo wọn rẹ si i, ki wọn si pada wa pẹlu awọn amọran ti yoo ṣẹgbẹ loore lati bori awọn alagbara ti yoo fẹẹ fowo fa oju awọn eeyan mọra.


Olori ẹgbẹ TPP, Ọgbẹni Jeffrey Omoh, to ba awọn aṣoju ẹgbẹ kọọkan sọrọ, tẹnu mọ ọn pe ọna tawọn yoo gbe ipolongo tawọn gba yoo jẹ nipa yiyan awọn eeyan to nifẹẹ orilẹ-ede yii dọkan, awọn ko ni i fi naira kooyan jọ. O rọ awọn to pejọ sibi ipade naa pe ki wọn pada sile, ki wọn foju inu wo agbegbe wọn wo daadaa, ki wọn ba awọn ara adugbo wọn rẹ si i, ki wọn si pada wa pẹlu awọn amọran ti yoo ṣẹgbẹ loore lati bori awọn alagbara ti yoo fẹẹ fowo fa oju awọn eeyan mọra.


Eeyan marun-un ku ninu ikọlu awọn Fulani ati agbẹ n’Imẹkọ

Adefunkẹ Adebiyi, Abẹokuta Ikọlu to maa n waye laarin awọn Fulani ati agbẹ nipinlẹ Ogun tun ti waye, ko si din leeyan marun-un to ba iṣẹlẹ naa lọ, bẹẹ ni wọn dana sunle atoko pẹlu ọkada ati maaluu l’Abule Idọfa, nijọba ibilẹ Imẹkọ-Afọn, nipinlẹ Ogun. Ohun ti ALAROYE gbọ ni pe awọn agbẹ to n dako lagbegbe Aworo, n’Imẹkọ, ni wọn le awọn Fulani kuro lagbegbe wọn. Wọn ni awọn Fulani n fi maaluu jẹko awọn, wọn si tun n ko ẹranko wọnu odo tawọn n mu. Gbogbo nnkan wọnyi si nijọba ipinlẹ Ogun ti fofin de. Lasiko ti wọn le awọn Fulani naa de Idọfa ni wọn pa Fulani mẹta pẹlu awọn maaluu wọn. Nigba to di l’Ọjọbọ, Tọsidee, ti i ṣe ọjọ kẹtala, oṣu kin-in-ni yii, eyi ti ko ju wakati diẹ sasiko ti wọn le wọn kuro l’Aworo, awọn Fulani naa gbe ija de, wọn doju kọ Idọfa, wọn si paayan meji nibẹ, wọn dana sun ibi ti wọn n tọju agbado si mẹrin ati ọkada awọn eeyan kan. Ọkan ninu awọn ti wọn pa yii jona mọle raurau ni ba a ṣe gbọ, ile tawọn Fulani dana sun loun wa ninu ẹ, ọpẹlọpẹ awọn ọlọpaa ati Amọtẹkun ti wọn debẹ lati yanju ẹ. Yoruba ni wọn pe awọn meji to doloogbe n’Idọfa yii.


Gbogbo nnkan wọnyi si nijọba ipinlẹ Ogun ti fofin de. Lasiko ti wọn le awọn Fulani naa de Idọfa ni wọn pa Fulani mẹta pẹlu awọn maaluu wọn. Nigba to di l’Ọjọbọ, Tọsidee, ti i ṣe ọjọ kẹtala, oṣu kin-in-ni yii, eyi ti ko ju wakati diẹ sasiko ti wọn le wọn kuro l’Aworo, awọn Fulani naa gbe ija de, wọn doju kọ Idọfa, wọn si paayan meji nibẹ, wọn dana sun ibi ti wọn n tọju agbado si mẹrin ati ọkada awọn eeyan kan. Ọkan ninu awọn ti wọn pa yii jona mọle raurau ni ba a ṣe gbọ, ile tawọn Fulani dana sun loun wa ninu ẹ, ọpẹlọpẹ awọn ọlọpaa ati Amọtẹkun ti wọn debẹ lati yanju ẹ. Yoruba ni wọn pe awọn meji to doloogbe n’Idọfa yii. Koda titi dasiko yii ni awọn Ọhọri ti wọn n ṣiṣẹ agbẹ n’Idọfa ṣi n gbatọju latari ijamba to ṣe wọn, awọn mi-in si ti sa kuro nile ninu awọn olugbe ilu naa bayii, ibẹru ohun to tun le ṣẹlẹ lo mu wọn. DSP Abimbọla Oyeyẹmi ti i ṣe Alukoro ọlọpaa Ogun fidi iṣẹlẹ yii mulẹ. O ni loootọ lo waye.


Koda titi dasiko yii ni awọn Ọhọri ti wọn n ṣiṣẹ agbẹ n’Idọfa ṣi n gbatọju latari ijamba to ṣe wọn, awọn mi-in si ti sa kuro nile ninu awọn olugbe ilu naa bayii, ibẹru ohun to tun le ṣẹlẹ lo mu wọn. DSP Abimbọla Oyeyẹmi ti i ṣe Alukoro ọlọpaa Ogun fidi iṣẹlẹ yii mulẹ. O ni loootọ lo waye. Oyeyẹmi sọ pe awọn ti bẹrẹ iwadii lori ẹ, bo tilẹ jẹ pe awọn ko ti i mu afurasi kankan. O fi kun un pe aabo ti lagbara si i lawọn agbegbe yii, ohun to si daju ni pe ọwọ yoo ba awọn to lọwọ ninu ikọlu to fi ẹmi eeyan ati ọpọlọpọ dukia ṣofo yii.


Oyeyẹmi sọ pe awọn ti bẹrẹ iwadii lori ẹ, bo tilẹ jẹ pe awọn ko ti i mu afurasi kankan. O fi kun un pe aabo ti lagbara si i lawọn agbegbe yii, ohun to si daju ni pe ọwọ yoo ba awọn to lọwọ ninu ikọlu to fi ẹmi eeyan ati ọpọlọpọ dukia ṣofo yii.


‘A o ni i ṣatilẹyin fun ẹgbẹ oṣelu to ba mu ondije funpo aarẹ lati Oke-Ọya’

Faith Adebọla Agbarijọpọ ẹgbẹ ajijangbara iha Guusu orileede wa ti fẹnu ko pe awọn o ni i ṣatilẹyin fun ẹgbẹ oṣelu eyikeyii to ba mu ondije fun ipo aarẹ lọdun 2023 lati agbegbe Oke-Ọya, iyẹn ilẹ Hausa. Ninu ipade pataki kan tawọn ẹgbẹ naa ṣe lọjọ kẹtala, oṣu ki-in-ni yii, l’Abuja, ni wọn ti ṣepinnu ọhun. Awọn ẹgbẹ ti awọn olori ẹgbẹ wọn ṣoju fun nipade naa ni ẹgbẹ Afẹnifẹre lati Guusu/Iwọ-Oorun, iyẹn ilẹ Yoruba, Oloye Ayọ Adebanjọ lo ṣoju ẹgbẹ naa, ẹgbẹ Ohaneze Ndigbo lati apa Guusu/Ila-Oorun, eyi ti Ọjọgbọn George Obiozor ṣoju fun. Bakan naa ni ẹgbẹ Middle Belt Forum lati iha Aarin-Gbungbun orileede yii, Ọmọwe Pogu Bitrus lo ṣoju fun wọn, nigba ti Oloye Edwin Clark ṣoju fun ẹgbẹ PANDEF (Pan Niger-Delta Forum) lati agbegbe Guusu ilẹ wa. Ninu atẹjade ti wọn fi lede lẹyin ipade wọn, eyi ti gbogbo wọn buwọ lu, wọn lawọn gba pe orileede yii ko ṣee pin si wẹwẹ, o gbọdọ wa lodidi, ṣugbọn atunto gbọdọ waye, ati pe ipo aarẹ gbọdọ lọ si agbegbe Guusu ti Aarẹ Muhammadu Buhari ba ti pari ọdun kẹjọ ijọba rẹ loṣu karun-un, ọdun 2023. Atẹjade naa ka lapa kan pe:“Iwe ofin ilẹ wa ati eto Naijiria bo ṣe wa lasiko yii ni abawọn, o wọ, ko si le mu itẹsiwaju gidi kan wa, tori naa, a n beere fun atunto to lọọrin si iwe ofin orileede yii, a fẹ iwe ofin tuntun to maa mu ki nnkan wa lọgbọọgba, ti ko ni i si ojusaaju, to si maa mu idajọ ododo ati ẹtọ wa, gẹgẹ bii orileede kan, eto kan. “A ri i pe to ba fi maa di ọdun 2023, awọn eeyan agbegbe Ariwa orileede yii yoo ti gbadun ipo aarẹ fun ọdun mẹjọ, tori ẹni wọn lo wa nipo, tori naa, ipo aarẹ gbọdọ lọ sọdọ awọn eeyan Guusu lọtẹ yii.


Bakan naa ni ẹgbẹ Middle Belt Forum lati iha Aarin-Gbungbun orileede yii, Ọmọwe Pogu Bitrus lo ṣoju fun wọn, nigba ti Oloye Edwin Clark ṣoju fun ẹgbẹ PANDEF (Pan Niger-Delta Forum) lati agbegbe Guusu ilẹ wa. Ninu atẹjade ti wọn fi lede lẹyin ipade wọn, eyi ti gbogbo wọn buwọ lu, wọn lawọn gba pe orileede yii ko ṣee pin si wẹwẹ, o gbọdọ wa lodidi, ṣugbọn atunto gbọdọ waye, ati pe ipo aarẹ gbọdọ lọ si agbegbe Guusu ti Aarẹ Muhammadu Buhari ba ti pari ọdun kẹjọ ijọba rẹ loṣu karun-un, ọdun 2023. Atẹjade naa ka lapa kan pe:“Iwe ofin ilẹ wa ati eto Naijiria bo ṣe wa lasiko yii ni abawọn, o wọ, ko si le mu itẹsiwaju gidi kan wa, tori naa, a n beere fun atunto to lọọrin si iwe ofin orileede yii, a fẹ iwe ofin tuntun to maa mu ki nnkan wa lọgbọọgba, ti ko ni i si ojusaaju, to si maa mu idajọ ododo ati ẹtọ wa, gẹgẹ bii orileede kan, eto kan. “A ri i pe to ba fi maa di ọdun 2023, awọn eeyan agbegbe Ariwa orileede yii yoo ti gbadun ipo aarẹ fun ọdun mẹjọ, tori ẹni wọn lo wa nipo, tori naa, ipo aarẹ gbọdọ lọ sọdọ awọn eeyan Guusu lọtẹ yii. “A ke si gbogbo ẹgbẹ oṣelu pata lorileede yii lati ṣeto ki ondije fun ipo aarẹ wọn ninu eto idibo to n bọ jẹ ẹni to wa lati iha Guusu orileede yii. “A o ni i ṣatilẹyin kankan fun ẹgbẹ oṣelu eyikeyii ti ondije fun ipo aarẹ rẹ ki i baa ṣe ẹni to wa lati agbegbe Guusu. “A fẹ kẹ ẹ mọ pe ipilẹ kan ṣoṣo to le mu ki iṣejọba dẹmokiresi fẹsẹ rinlẹ ni ki dọgba-n-dọgba wa, ka si pin ipo ati agbara ijọba bo ṣe yẹ, lai si ojooro.” Bakan naa lawọn ẹgbẹ yii koro oju si eto aabo to mẹhẹ ati ifẹmiṣofo, ijinigbe to n waye lemọlemọ kaakiri orileede yii, paapaa lapa Ariwa/Iwọ-Oorun, wọn si tun ke si ijọba atawọn agbofinro lati tunra mu, ki wọn fi kun iṣapa wọn.


“A ke si gbogbo ẹgbẹ oṣelu pata lorileede yii lati ṣeto ki ondije fun ipo aarẹ wọn ninu eto idibo to n bọ jẹ ẹni to wa lati iha Guusu orileede yii. “A o ni i ṣatilẹyin kankan fun ẹgbẹ oṣelu eyikeyii ti ondije fun ipo aarẹ rẹ ki i baa ṣe ẹni to wa lati agbegbe Guusu. “A fẹ kẹ ẹ mọ pe ipilẹ kan ṣoṣo to le mu ki iṣejọba dẹmokiresi fẹsẹ rinlẹ ni ki dọgba-n-dọgba wa, ka si pin ipo ati agbara ijọba bo ṣe yẹ, lai si ojooro.” Bakan naa lawọn ẹgbẹ yii koro oju si eto aabo to mẹhẹ ati ifẹmiṣofo, ijinigbe to n waye lemọlemọ kaakiri orileede yii, paapaa lapa Ariwa/Iwọ-Oorun, wọn si tun ke si ijọba atawọn agbofinro lati tunra mu, ki wọn fi kun iṣapa wọn. Wọn tun sin ileegbimọ aṣofin apapọ ilẹ wa ni gbẹrẹ ipakọ, wọn ni kidaa abadofin to maa mu ipindọgba, idajọ ododo, alaafia ati ajọṣe to dan mọran laarin awọn eeyan orileede yii waye ni ki wọn maa jirioro rẹ.


Wọn tun sin ileegbimọ aṣofin apapọ ilẹ wa ni gbẹrẹ ipakọ, wọn ni kidaa abadofin to maa mu ipindọgba, idajọ ododo, alaafia ati ajọṣe to dan mọran laarin awọn eeyan orileede yii waye ni ki wọn maa jirioro rẹ.


Oni POS ni Victor lu ni jibiti tọwọ fi tẹ ẹ n’llọrin

Ibrahim Alagunmu, Ilọrin Ajọ ẹṣọ alaabo ṣifu difẹnsi, ẹka ti ipinlẹ Kwara, ti mu afurasi kan, Victor Adebayọ, ẹni ọdun mẹrinlelogun, to n lu awọn oni POS ni jibiti niluu Ilọrin, ipinlẹ Kwara, nipa ṣiṣe ayederu alaati fun wọn. Ọjọ Ẹti, Furaidee, ọṣẹ to lọ yii, ni adari ajọ ẹṣọ naa ni Kwara, Ọgbẹni Makinde Ayinla, gba awọn to n ṣowo POS ni imọran lati maa ṣọra ṣe pẹlu awọn ayederu onibaara ti wọn aa fẹ gbowo, ti wọn yoo si maa ṣe ayederu alaati fun wọn. O tẹsiwaju pe lasiko ti awọn oṣiṣẹ ajọ naa n yide kiri lọwọ tẹ ọkunrin kan to n jẹ Victor Adebayọ, to maa n lu awọn oni POS ni jibiti nipa ṣiṣe ayederu alaati, to si ti lu awọn eniyan ni jibiti owo to le ni ẹgbẹrun lọna ẹẹdẹgbẹjọ Naira. Agbẹnusọ ẹsọ ọhun, Ọgbẹni Babawale Zaid Afolabi, sọ pe afurasi naa jẹwọ pe loootọ loun maa n lu awọn oni POS ni jibiti, ati pe ilu Eko loun n gbe, ti yoo si lọ sọdọ awọn oni POS, toun yoo gba owo lọwọ wọn, toun yoo si ṣe ayederu alaati, ti owo irọ yoo si dun. Afọlabi ni ninu ọkọ ayọkẹlẹ Toyota Corolla kan ni afurasi ọhun ti yoo dibọn bii ẹniyan gidi yoo jokoo si. Ọkunrin naa jẹwọ pe o ti le ni ọdun meji toun ti n ṣiṣẹ buruku yii, ati pe igba miiran wa ti oun yoo dibọn bii pasitọ, ti oun yoo si sọ fun oni POS pe iyawo oun wa nileewosan, ti wọn si nilo owo, ko le rowo gba lọwọ ẹni to fẹẹ lu ni jibiti.


Alaga APC igun Oyetọla fun Arẹgbẹṣọla lesi, o ni ika, onigberaga ati alaimoore ni

Florence Babaṣọla, Oṣogbo Alaga ẹgbẹ oṣelu APC nipinlẹ Ọṣun, Ọmọọba Gboyega Famọdun, ti sọ pe ọrọ kan ti Minisita fun ọrọ abẹle, to tun jẹ gomina ana nipinlẹ Ọṣun, Ọgbẹni Rauf Arẹgbẹṣọla, sọ niluu Ileṣa lọjọ Ẹti, Furaidee, osẹ to pari yii pe ẹgbẹ oṣelu APC ti pin si meji l’Ọṣun, ati pe igun TOP loun wa, tabuku oju adari ti awọn fi n wo o. Ninu atẹjade kan ti Famọdun fọwọ si lo ti ni ọrọ to jade lẹnu minisita naa ki i ṣe eyi to yẹ ki wọn maa gbọ lẹnu ẹni to larojinlẹ lawujọ. Famọdun ṣalaye pe iyalẹnu lo jẹ pe Arẹgbẹṣọla, ẹni to jẹ gomina ana nipinlẹ Ọṣun, le sọ ara rẹ di adari agbesunmọmi ta ko ẹgbẹ oṣelu to sọ ọ di kọmiṣanna nipinlẹ Eko, gomina fọdun mẹjọ nipinlẹ Ọṣun ati minisita to n ṣe lọwọlọwọ. O ni ki Arẹgbẹṣọla gbagbe erongba rẹ lati di alfa ati omega osẹlu ipinlẹ Ọṣun, ati pe ṣe lo n yan fanda ninu ogo to ti ṣi kuro lọdọ rẹ. Famọdun sọ siwaju pe ẹgbẹ oṣelu APC lagbara ju eyi ti Arẹgbẹṣọla le fọ si wẹẹwẹ lọ. O ni “Onigberaga, onimọ tara ẹni nikan, ika, oninakunaa ati ẹni ti ki i ro ti ọmọnikeji ni Arẹgbẹṣọla. “Ki i ṣe ọrọ asọju ti eeyan ba sọ pe Arẹgbẹṣọla jẹ ẹnikan to gbagbọ ninu jijẹ adari ninu ọrun-apaadi ju ọrun rere lọ.


Famọdun sọ siwaju pe ẹgbẹ oṣelu APC lagbara ju eyi ti Arẹgbẹṣọla le fọ si wẹẹwẹ lọ. O ni “Onigberaga, onimọ tara ẹni nikan, ika, oninakunaa ati ẹni ti ki i ro ti ọmọnikeji ni Arẹgbẹṣọla. “Ki i ṣe ọrọ asọju ti eeyan ba sọ pe Arẹgbẹṣọla jẹ ẹnikan to gbagbọ ninu jijẹ adari ninu ọrun-apaadi ju ọrun rere lọ. “Ẹ ba mi sọ fun Arẹgbẹṣọla pe ko si iye rikisi to le ṣe tabi ọgbọn alumọkọrọyin to le lo to le da saa keji Gomina Oyetọla duro rara nitori o ti wa ninu akọsilẹ aṣẹdaa Oyetọla pe yoo ṣe gomina Ọṣun lẹẹkeji.”


“Ẹ ba mi sọ fun Arẹgbẹṣọla pe ko si iye rikisi to le ṣe tabi ọgbọn alumọkọrọyin to le lo to le da saa keji Gomina Oyetọla duro rara nitori o ti wa ninu akọsilẹ aṣẹdaa Oyetọla pe yoo ṣe gomina Ọṣun lẹẹkeji.”


Ẹyin ọmọ Yoruba, ẹ jẹ ka ṣatilẹyin fun Tinubu – MC Oluọmọ

Faith Adebọla, Eko Alaga ẹgbẹ awọn onimọto l’Ekoo, Ọgbẹni Musiliu Akinsanya, tawọn eeyan mọ si MC Oluọmọ, ti parọwa gidi sawọn eeyan ilẹ Yoruba pe ki wọn figbanu kan ṣoṣo ṣ’ọja, ki wọn ṣatilẹyin fun gomina ipinlẹ Eko tẹlẹri, Aṣiwaju Bọla Ahmed Tinubu, lati de ipo aarẹ lọdun 2023. Musiliu parọwa yii gẹrẹ ti Tinubu pari abẹwo rẹ sọdọ Gomina ipinlẹ Zamfara, Alaaji Bello Matawalle, lọjọ Ẹti, Furaidee, ọjọ kẹrinla, oṣu ki-in-ni, yii. Ninu fidio abẹwo naa ti MC Oluọmọ gbe sori ikanni ẹrọ agbọrọkaye rẹ, o ni: “Ẹ wo adari ẹgbẹ APC lapapọ, akonimọra ẹda, aarẹ wa to n bọ ree, o lọọ ṣabẹwo ibanikẹdun si gomina ipinlẹ Zamfara, Ọmọwe Bello Muhammad Matawalle, latari akọlu tawọn janduku ṣe lagbegbe wọn. “Mo fi anfaani yii ke si ẹyin eeyan wa lọkunrin lobinrin ni ilẹ Yoruba, ẹ jẹ ka gbaruku ti baba wa, ọmọ wa ati ọrẹ wa, Aṣiwaju Bọla Tinubu, lasiko idibo sipo aarẹ tọdun 2023. Ẹni t’Ọlọrun n fẹ lọmọ eeyan n fẹ o.” Bẹẹ ni MC Oluọmọ kọ ọ soju opo fesibuuku rẹ, o si gbe fidio abẹwo naa sibẹ.


Aṣiṣe nibọn wa to pa ọmọ ọdun meji n’Ilaro- Awọn aṣọbode

Adefunkẹ Adebiyi, Abẹokuta Ileeṣẹ aṣọbode ilẹ wa, ẹka ‘Ogun 1 Area Command’, ti ni awọn kabaamọ iṣẹlẹ ibọn yinyin to pa ọmọ ọdun meji kan n’Ilaro, l’Ọjọbọ, Tọsidee, ọjọ kẹtala, oṣu yii, eyi tawọn oṣiṣẹ awọn kan yin, to si lọọ ṣeeṣi ba ọmọbinrin naa. Agbẹnusọ awọn aṣọbode naa lẹka yii, Ahmed Oloyede, sọ ọ di mimọ pe inu ibanujẹ gbaa ni kọmandi awọn wa bayii nipinlẹ Ogun lori iṣẹlẹ yii. O ni ọga awọn pata ti lọọ ṣabẹwo sile awọn obi ọmọdebinrin naa lati ba wọn kẹdun, o si ka awọn lara gan-an pe aṣita ibọn pa ọmọ naa. O fi kun un pe awọn oṣiṣẹ awọn to yinbọn ko deede yin in, ẹnu iṣẹ ni wọn wa, ko si ki i ṣe pe wọn doju ibọn kọ ọmọde, aṣiṣe ni. Ohun to ṣẹlẹ gan-an ni pe l’Ọjọbọ naa ti i ṣe ọjọ kẹtala, oṣu kin-in-ni ọdun yii, awọn kọstọọmu yii n le ọkunrin kan ti wọn fura si pe irẹsi ilẹ okeere lo ko wọlu, wọn le e de agbegbe Itawaya, nitosi Poli Ilaro, nigba naa ni wọn si bẹrẹ si i yinbọn. Ibọn ti wọn yin naa lo ba ọmọ ọdun meji yii labiya, to wọnu ara rẹ, to si pada ran an sọrun ọsan gangan.


O fi kun un pe awọn oṣiṣẹ awọn to yinbọn ko deede yin in, ẹnu iṣẹ ni wọn wa, ko si ki i ṣe pe wọn doju ibọn kọ ọmọde, aṣiṣe ni. Ohun to ṣẹlẹ gan-an ni pe l’Ọjọbọ naa ti i ṣe ọjọ kẹtala, oṣu kin-in-ni ọdun yii, awọn kọstọọmu yii n le ọkunrin kan ti wọn fura si pe irẹsi ilẹ okeere lo ko wọlu, wọn le e de agbegbe Itawaya, nitosi Poli Ilaro, nigba naa ni wọn si bẹrẹ si i yinbọn. Ibọn ti wọn yin naa lo ba ọmọ ọdun meji yii labiya, to wọnu ara rẹ, to si pada ran an sọrun ọsan gangan. Iya ọmọ naa paapaa fara gbọta ba a ṣe gbọ, ati ọkunrin kan naa toun pẹlu n re kọja lọ lasiko naa. Wọn ṣaajo ọmọde tibọn ba, wọn gbe e lọ sọsibitu, ṣugbọn awọn dokita sọ pe ọmọ naa ti dagbere faye. Ni ti ẹni ti wọn fura si pe o ko irẹsi wọlu, nigba ti wọn tu ẹru rẹ wo ni wọn ri i pe ki i ṣe irẹsi lọkunrin naa ko, ko si lẹbọ lẹru bo ti wu ko kere mọ.


Iya ọmọ naa paapaa fara gbọta ba a ṣe gbọ, ati ọkunrin kan naa toun pẹlu n re kọja lọ lasiko naa. Wọn ṣaajo ọmọde tibọn ba, wọn gbe e lọ sọsibitu, ṣugbọn awọn dokita sọ pe ọmọ naa ti dagbere faye. Ni ti ẹni ti wọn fura si pe o ko irẹsi wọlu, nigba ti wọn tu ẹru rẹ wo ni wọn ri i pe ki i ṣe irẹsi lọkunrin naa ko, ko si lẹbọ lẹru bo ti wu ko kere mọ. Ohun to ṣẹlẹ yii ko ṣẹṣẹ maa ṣẹlẹ gẹgẹ bawọn olugbe agbegbe yii ṣe wi. Wọn ni ọpọ igba ni alaiṣẹ ti rọrun ojiji nitori irẹsi ilẹ okeere tawọn kọsitọọmu n wa kiri yii, bo ba si ṣẹlẹ tan, ko si kinni kan ti yoo ti ẹyin rẹ yọ. Ṣugbọn ni ti eyi to ṣẹlẹ yii, awọn aṣọbode naa tọrọ aforiji, wọn si ni iwadii ti bẹrẹ lori ẹ pẹlu.


Ohun to ṣẹlẹ yii ko ṣẹṣẹ maa ṣẹlẹ gẹgẹ bawọn olugbe agbegbe yii ṣe wi. Wọn ni ọpọ igba ni alaiṣẹ ti rọrun ojiji nitori irẹsi ilẹ okeere tawọn kọsitọọmu n wa kiri yii, bo ba si ṣẹlẹ tan, ko si kinni kan ti yoo ti ẹyin rẹ yọ. Ṣugbọn ni ti eyi to ṣẹlẹ yii, awọn aṣọbode naa tọrọ aforiji, wọn si ni iwadii ti bẹrẹ lori ẹ pẹlu.


Gomina Seyi Makinde wọle pade pẹlu Ladọja, Lekan Balogun atawọn agba oye Ibadan

Ni Satide, ọjọ kẹẹẹdogun, oṣu kin-in-ni, ọdun yii, ni Gomina ipinlẹ Ọyọ, Ẹnjinnia Ṣeyi Makinde, tilẹkun mọri pẹlu Sẹnetọ Rashidi Adewọlu Ladọja ati ẹni ti ireti wa pe yoo di Olubadan, Sẹnetọ Lekan Balogun, pẹlu ẹgbẹ Agba Ibadan, CCll. Ipade naa la gbọ pe o ni i ṣe pẹlu ede aiyede to ti n waye lori yiyan Olubadan ilẹ Ibadan tuntun. O ṣee ṣe ki gomina si fọwọ si Olubadan tuntun naa bi wọn ba ri gbogbo ọrọ ọhun yanju gẹgẹ bi ALAROYE ṣe gbọ.


Nitori to ṣe agbere, wọn fun iyaale ile lẹgba ọgọrun-un

Ọbẹ ti baale ile ki i jẹ, iyaale ile ko gbọdọ se e ni ọrọ wọn lapa ibi kan ti wọn n pe ni Aceh, lorile-ede Indonesia. Wọn koriira agbere ṣiṣe, ẹni ti wọn ba si mu to dan an wo, atoori buruku ni tọhun ati ẹni ti wọn jo ṣe iṣẹkuṣe naa yoo jẹ. Iru ẹ ni ti obinrin ti ẹ n wo fọto rẹ yii, iyawo ile ọkunrin kan ni, ṣugbọn wọn lo ba ọkọ ọlọkọ sun, oun naa si jẹwọ pe loootọ loun ati ọkunrin naa jọ gbadun ara awọn, ni wọn ba na an lẹgba ọgọrun-un kan. Ọjọbọ to kọja yii ni wọn lu obinrin yii, ṣugbọn ọkunrin ti wọn ni wọn jọ gbadun ara wọn sọ pe oun ko ba a ṣe nnkan kan, irọ lo n pa mọ oun. Ọkunrin naa ṣaa taku ni, pe oun ko ṣe nnkan kan pẹlu obinrin yii, koda, o gba kootu lọ lori ẹ, nni wọn ba ni ko si boun naa ko ṣe ni i jẹgba, tiẹ kan le ma to ọgọrun-un kan ni. Ẹgba mẹẹẹdogun ni wọn pada na ọkunrin naa. Gbogbo bi wọn ṣe lu wọn yii lawọn eeyan ka silẹ ti wọn si gbe e sori ayelujara.


Ọkunrin naa ṣaa taku ni, pe oun ko ṣe nnkan kan pẹlu obinrin yii, koda, o gba kootu lọ lori ẹ, nni wọn ba ni ko si boun naa ko ṣe ni i jẹgba, tiẹ kan le ma to ọgọrun-un kan ni. Ẹgba mẹẹẹdogun ni wọn pada na ọkunrin naa. Gbogbo bi wọn ṣe lu wọn yii lawọn eeyan ka silẹ ti wọn si gbe e sori ayelujara. Bo tilẹ jẹ pe awọn ajafẹtọọ ọmọniyan koro oju si iwa yii, wọn ni titẹ ẹtọ ọmọniyan loju mọlẹ ni, sibẹ, ilu Aceh ko yi ofin Sharia to ti n lo tipẹ pada,wọn si n lo o lọ. Olori orilẹ-ede Indonesia, Joko Widodo, ti pe fun fifi opin si ofin yii naa titi, ṣugbọn awọn Aceh ko yee ṣe bẹẹ, afẹni ti ko ba ji kinni ẹlomi-in jẹ lo kogo wọn ja.


Bo tilẹ jẹ pe awọn ajafẹtọọ ọmọniyan koro oju si iwa yii, wọn ni titẹ ẹtọ ọmọniyan loju mọlẹ ni, sibẹ, ilu Aceh ko yi ofin Sharia to ti n lo tipẹ pada,wọn si n lo o lọ. Olori orilẹ-ede Indonesia, Joko Widodo, ti pe fun fifi opin si ofin yii naa titi, ṣugbọn awọn Aceh ko yee ṣe bẹẹ, afẹni ti ko ba ji kinni ẹlomi-in jẹ lo kogo wọn ja.


Eyi ni bi Akala ṣe fa mi goke laarin awọn olorin- Ayefẹlẹ

Ọlawale Ajao, Ibadan Gbajugbaja olorin Juju nni, Dokita Yinka Ayefẹlẹ, ti ṣalaye bi gomina ipinlẹ Ọyọ nigba kan ri, Ọtunba Christopha Adebayọ Alao-Akala ṣe fa a goke nidii iṣẹ orin. Ninu atẹjade to fi ṣọwọ sawọn oniroyin n’Ibadan lo ti sọrọ naa lati ṣedaro iku Akala l’Ọjọbọ, Tọsidee, to kọja. Ayefẹlẹ, to jẹ oludasilẹ ileeṣẹ Redio Fresh FM to wa n’Ibadan, Abẹokuta, Eko ati Ado-Ekiti, sọ pe Akala lo mu oun goke nitori to mu oun mọ awọn ẹni giga lorilede yii. “Mi o le kọ itan igbesi aye mi ki Ọtunba Akala ma wa laaye pataki nibẹ nitori awọn ni wọn mu mi mọ awọn eeyan nla nla titi dori igbakeji aarẹ orileede yii nigba kan ti wọn fi n pe mi sode ariya wọn lati waa kọrin”, bẹẹ l’Ayefẹlẹ sọ. O ṣalaye siwaju pe “Akọsilẹ ti Ọlọrun ti kọ pe mo maa jẹ eeyan pataki laye, Ọtunba Akala jẹ ọkan ninu awọn ti Ọlọrun lo fun mi lati mu ala naa wa si imuṣẹ nitori ipa ribiribi ti wọn ti ko ninu aye mi ati bi wọn ṣe mu mi mọ awọn eeyan giga giga laye. “Awọn l’Ọlọrun lo fun mi ti mo fo di olorin ti ileeṣẹ aarẹ yan laayo to fi jẹ pe emi l’Alhaji Atiku Abubakar ati idile ẹ maa n pe waa kọrin nibi ariya yoowu ti wọn ba fẹẹ ṣe.


“Mi o le kọ itan igbesi aye mi ki Ọtunba Akala ma wa laaye pataki nibẹ nitori awọn ni wọn mu mi mọ awọn eeyan nla nla titi dori igbakeji aarẹ orileede yii nigba kan ti wọn fi n pe mi sode ariya wọn lati waa kọrin”, bẹẹ l’Ayefẹlẹ sọ. O ṣalaye siwaju pe “Akọsilẹ ti Ọlọrun ti kọ pe mo maa jẹ eeyan pataki laye, Ọtunba Akala jẹ ọkan ninu awọn ti Ọlọrun lo fun mi lati mu ala naa wa si imuṣẹ nitori ipa ribiribi ti wọn ti ko ninu aye mi ati bi wọn ṣe mu mi mọ awọn eeyan giga giga laye. “Awọn l’Ọlọrun lo fun mi ti mo fo di olorin ti ileeṣẹ aarẹ yan laayo to fi jẹ pe emi l’Alhaji Atiku Abubakar ati idile ẹ maa n pe waa kọrin nibi ariya yoowu ti wọn ba fẹẹ ṣe. “Nitori naa, ẹdun ọkan gidi niku Ọtunba Akala jẹ fun emi ati idile mi. Iroyin iku wọn jẹ iṣẹlẹ to ṣoro fun mi lati pa mọra paapaa”. O waa ṣadura fun oloogbe naa lati ri ijọba ọrun wọ, bẹẹ lọ gbadura fun ẹbi oloogbe pe Ọlọrun yoo duro ti wọn ati pe ọjọ gbogbo wọn yoo dalẹ.


“Nitori naa, ẹdun ọkan gidi niku Ọtunba Akala jẹ fun emi ati idile mi. Iroyin iku wọn jẹ iṣẹlẹ to ṣoro fun mi lati pa mọra paapaa”. O waa ṣadura fun oloogbe naa lati ri ijọba ọrun wọ, bẹẹ lọ gbadura fun ẹbi oloogbe pe Ọlọrun yoo duro ti wọn ati pe ọjọ gbogbo wọn yoo dalẹ.


Mo maa n jẹ ẹya ara eeyan bii nnkan ọmọkunrin, oju, ifun ati gogongo, mo si tun maa n ta a fawọn to ba fẹ-Aminu

Aminu Baba lọkunrin to jokoo yii n jẹ, ẹnu ara ẹ lo fi jẹwọ pe oun maa n jẹ ẹran eeyan, bẹẹ loun si tun maa n ta a. Ipinlẹ Zamfara ni Aminu yii n gbe, mọto lo n ta nibi kan ti wọn n pe ni Aminchi Motors, ni Gusau. Ṣugbọn niṣe lo kan n fiṣẹ mọto tita naa boju gẹgẹ boun funra ẹ ṣe ṣalaye, iṣẹ to n ṣe gan-an ni pe o maa n pa awọn ọmọdekunrin, o si maa n jẹ wọn, yoo si tun ta ninu ẹya ara wọn. Nigba to n jẹwọ ẹṣẹ fawọn ọlọpaa lẹyin tọwọ ba a, Aminu Baba sọ fun wọn pe oun gba awọn ọmọkunrin meji kan lati maa ba oun wa awọn ọmọdekunrin toun le pa. O ni wọn ti ba oun wa ọmọkunrin lẹẹmeji, oun si san miliọnu kan naira fun wọn. Aminu sọ pe, “A yọ nnkan ọmọkunrin wọn, oju, ifun ati gogongo wọn. Mo maa n jẹ awọn ẹya ara wọnyi mo dẹ maa n ta awọn mi-in fawọn to nilo wọn.” Ọmọkunrin kan tọjọ ori ẹ ko ju mẹsan-an lọ lo pa gbẹyin ti aṣiri fi tu. Ahmad lorukọ ọmọ ti wọn pa gbẹyin yii, ileekewu lo ti de to fi di pe wọn o ri i mọ.


Aminu sọ pe, “A yọ nnkan ọmọkunrin wọn, oju, ifun ati gogongo wọn. Mo maa n jẹ awọn ẹya ara wọnyi mo dẹ maa n ta awọn mi-in fawọn to nilo wọn.” Ọmọkunrin kan tọjọ ori ẹ ko ju mẹsan-an lọ lo pa gbẹyin ti aṣiri fi tu. Ahmad lorukọ ọmọ ti wọn pa gbẹyin yii, ileekewu lo ti de to fi di pe wọn o ri i mọ. Nigba ti wọn yoo ri i, oku ẹ ni wọn ba ninu ile akọku kan laduugbo Barakallahu, o tiẹ ti n jẹra paapaa ki wọn too ri i. Iyawo mẹta ati ọmọ mọkandinlogun (19) ni ọkunrin apaayan yii ni, ṣugbọn ko ṣe wọn ni ṣuta, awọn ọmọ ọlọmọ lo n pajẹ.


Nigba ti wọn yoo ri i, oku ẹ ni wọn ba ninu ile akọku kan laduugbo Barakallahu, o tiẹ ti n jẹra paapaa ki wọn too ri i. Iyawo mẹta ati ọmọ mọkandinlogun (19) ni ọkunrin apaayan yii ni, ṣugbọn ko ṣe wọn ni ṣuta, awọn ọmọ ọlọmọ lo n pajẹ.


Nitori ẹbun mọto tawọn ọmọ rẹ fun un lọjọọbi ẹ, Iya Fẹmi Adebayọ bu sẹkun

Adefunkẹ Adebiyi, Abẹokuta Inu ẹni ki i dun ka pa a mọra, koda, eeyan a maa ke nigba mi-in ti idunnu ba ṣubu lu ayọ fun un. Iru ẹ lo ṣẹlẹ si Alaaja Risikat Ejide Adebayọ, iyawo Ọga Bello onitiata ati iya to bi Fẹmi Adebayọ toun naa jẹ oṣere. Niṣe ni mama n sunkun ayọ l’Ọjọbọ to kọja, nigba to pe aadọrin ọdun, tawọn ọmọ rẹ si fi mọto ayọkẹlẹ tuntun ta a lọrẹ. Yatọ si Alagba Adebayọ Salami to jẹ ọkọ iya yii to wa nibẹ lọjọ naa, awọn ọmọ rẹ atawọn alabaṣẹ gbogbo lo tun yi i ka, bẹẹ ni apẹṣa kan bẹrẹ si i ki Alaaja Ejide ni mẹsan-mẹwaa, to n wure fun un pẹlu alaye pe awọn ọmọ rẹ lo ni koun ki i o. Nigba ti wọn gbe mọto ayọkẹlẹ funfun naa jade, inu Iya Fẹmi dun, ṣe o ti n jo tẹlẹ, bẹẹ lo n nawo tawọn to wa nibẹ naa tun n nawo fun un. Ṣugbọn nigba ti mama naa ri mọto, inu rẹ dun, awọn ọmọ n di mọ ọn, oun naa n di mọ wọn pada, ori iya naa wu, omije ayọ si bẹrẹ si i jade loju rẹ. Ṣaaju ni Fẹmi Adebayọ ti kọkọ kọ ọrọ iwuri soju opo Instagraamu rẹ lọjọ kẹtala, oṣu kin-in-ni, ọdun 2022, ti mama rẹ pe aadọrin ọdun ( 70 years).


Yatọ si Alagba Adebayọ Salami to jẹ ọkọ iya yii to wa nibẹ lọjọ naa, awọn ọmọ rẹ atawọn alabaṣẹ gbogbo lo tun yi i ka, bẹẹ ni apẹṣa kan bẹrẹ si i ki Alaaja Ejide ni mẹsan-mẹwaa, to n wure fun un pẹlu alaye pe awọn ọmọ rẹ lo ni koun ki i o. Nigba ti wọn gbe mọto ayọkẹlẹ funfun naa jade, inu Iya Fẹmi dun, ṣe o ti n jo tẹlẹ, bẹẹ lo n nawo tawọn to wa nibẹ naa tun n nawo fun un. Ṣugbọn nigba ti mama naa ri mọto, inu rẹ dun, awọn ọmọ n di mọ ọn, oun naa n di mọ wọn pada, ori iya naa wu, omije ayọ si bẹrẹ si i jade loju rẹ. Ṣaaju ni Fẹmi Adebayọ ti kọkọ kọ ọrọ iwuri soju opo Instagraamu rẹ lọjọ kẹtala, oṣu kin-in-ni, ọdun 2022, ti mama rẹ pe aadọrin ọdun ( 70 years). Eyi lohun ti ọkunrin tawọn eeyan mọ si Jẹlili oniso naa kọ “Oni lọjọọbi iya mi pataki!!!. Ẹ jọọ, gbogbo aye, ẹ ba mi ki wọn ku ọjọọbi aadọrin ọdun. Hmmmm… EJIDE!


Eyi lohun ti ọkunrin tawọn eeyan mọ si Jẹlili oniso naa kọ “Oni lọjọọbi iya mi pataki!!!. Ẹ jọọ, gbogbo aye, ẹ ba mi ki wọn ku ọjọọbi aadọrin ọdun. Hmmmm… EJIDE! Oriṣa bii iya o si… Abiyamọ bọja gbọọrọ-gbọọrọ…Ọpọlọpọ nnkan ni iya mi jẹ, ṣugbọn eyi to bori gbogbo ẹ ni Ifẹ. Oun gan-an nitumọ ifẹ tootọ. “Ti mi o ba jẹun… iya mi o ni i jẹun.. Adura ti mo n gba lojoojumọ ni pe ti mo ba tun fẹẹ tunle aye wa nigba miliọnu mẹwaa, k’Ọlọrun jẹ ki n tun gba ọdọ rẹ wa.


Oriṣa bii iya o si… Abiyamọ bọja gbọọrọ-gbọọrọ…Ọpọlọpọ nnkan ni iya mi jẹ, ṣugbọn eyi to bori gbogbo ẹ ni Ifẹ. Oun gan-an nitumọ ifẹ tootọ. “Ti mi o ba jẹun… iya mi o ni i jẹun.. Adura ti mo n gba lojoojumọ ni pe ti mo ba tun fẹẹ tunle aye wa nigba miliọnu mẹwaa, k’Ọlọrun jẹ ki n tun gba ọdọ rẹ wa. Mọmi, mo fẹran yin pupọ, lagbara Ọlọrun, mo maa ṣayẹyẹ ọgọfa ọdun yin laye ninu alaafia ara ati ọpọlọpọ ibukun. Ejide.. Gbogbo wa la nifẹẹ yin, ẹ maa dagba lọ ninu alaafia ara ati ifọkanbalẹ.”


Mọmi, mo fẹran yin pupọ, lagbara Ọlọrun, mo maa ṣayẹyẹ ọgọfa ọdun yin laye ninu alaafia ara ati ọpọlọpọ ibukun. Ejide.. Gbogbo wa la nifẹẹ yin, ẹ maa dagba lọ ninu alaafia ara ati ifọkanbalẹ.”


Lẹyin tawọn Fulani yii sa lọgba ẹwọn Abolongo lọwọ tẹ wọn n’Isẹyin

Olu-Theo Omolohun, Oke-Ogun. Aṣeyọri nla ni fawọn ẹṣọ fijilante ilu Isẹyin, lagbegbe Oke-Ogun, nipinlẹ Ọyọ, latari bọwọ wọn ṣe tẹ awọn afurasi Bororo ti wọn ni wọn sa kuro lọgba ẹwọn Abolongo, niluu Ọyọ ti wọn si tun lọọ jale lẹyin ti wọn kuro nibẹ. Gẹgẹ bi Jowuro awọn Fulani agbegbe Oke Ogun, Abubakar Baani, ṣe fiṣẹlẹ naa to ALAROYE leti niluu Isẹyin, o ni deede aago marun-un irọlẹ ọjọ Ẹti, Furaide, to kọja ni olobo ta awọn pe awọn ọmọ Fulani keekeekee kan wa nile itura Class, to wa lọna Peller, niluu naa, nibi ti wọn ti n jaye bii ẹni jẹ’ṣu. O ni kia loun ti pe awọn ẹṣọ alaabo fijilante, VGN, ti wọn si ka wọn mọ’bẹ, mẹrin ni wọn, ṣugbọn awọn obinrin meji aarin wọn raaye sa lọ, ti ọwọ si tẹ ọkunrin meji, Mohammed Shagari, ẹni ọdun mẹtalelọgbọn (33) ati Mohammed Usman, ẹni ọgbọn ọdun (30), ti wọn jẹ ọmọ bibi ipinlẹ Kogi. Nigba ti wọn ko wọn de teṣan ọlọpaa to wa lọna Okeho, ti wọn si fọrọ wa wọn lẹnu wo, lawọn afurasi ọdaran naa jẹwọ pe awọn wa lara awọn ẹlẹwọn to sa kuro lọgba ẹwọn Abolongo, niluu Ọyọ, ati pe fọto awọn wa lara awọn ẹlẹwọn tawọn agbofinro n wa latigba naa. Wọn lọkunrin naa tun jẹwọ pe iṣẹ adigunjale lawọn n ṣe, iṣẹ naa lo si sọ awọn dero ẹwọn, ṣugbọn lẹyin ti wọn sa jade ọhun, niṣe ni wọn tun pada sidii iṣẹẹbi wọn.


O ni kia loun ti pe awọn ẹṣọ alaabo fijilante, VGN, ti wọn si ka wọn mọ’bẹ, mẹrin ni wọn, ṣugbọn awọn obinrin meji aarin wọn raaye sa lọ, ti ọwọ si tẹ ọkunrin meji, Mohammed Shagari, ẹni ọdun mẹtalelọgbọn (33) ati Mohammed Usman, ẹni ọgbọn ọdun (30), ti wọn jẹ ọmọ bibi ipinlẹ Kogi. Nigba ti wọn ko wọn de teṣan ọlọpaa to wa lọna Okeho, ti wọn si fọrọ wa wọn lẹnu wo, lawọn afurasi ọdaran naa jẹwọ pe awọn wa lara awọn ẹlẹwọn to sa kuro lọgba ẹwọn Abolongo, niluu Ọyọ, ati pe fọto awọn wa lara awọn ẹlẹwọn tawọn agbofinro n wa latigba naa. Wọn lọkunrin naa tun jẹwọ pe iṣẹ adigunjale lawọn n ṣe, iṣẹ naa lo si sọ awọn dero ẹwọn, ṣugbọn lẹyin ti wọn sa jade ọhun, niṣe ni wọn tun pada sidii iṣẹẹbi wọn. Wọn lawọn afurasi ọdaran naa jẹwọ pe laipẹ yii lawọn gba miliọnu mẹjọ o le diẹ lọwọ oniṣowo ilu Idah, nipinlẹ Kogi, awọn si tun jale miliọnu meji aabọ naira lọwọ ẹlomi-in, lara owo ọhun lawọn ti lọọ ra alupupu Honda TVS tuntun meji tawọn n gun kiri lẹgbẹrun lọna ẹẹdẹgbẹrin Naira (#700,000). Abubakar ni gbara ti wọn ti fọrọ ọhun to oun leti loun ti pe ọga ọlọpaa teṣan Isẹyin lati le fọwọ sowọ pọ pẹlu awọn, ṣugbọn nigba ti wọn ko tete dahun lo mu ki awọn ke si ikọ ọlọpaa to n gbogun ti iwa ijinigbe nipinlẹ Ọyọ (Anti Kidnapping Squad) AKS, to wa lagbegbe Dugbẹ, niluu Ibadan, ti wọn si waa ko gbogbo awọn tọwọ tẹ naa lọ fun iwadii.


Wọn lawọn afurasi ọdaran naa jẹwọ pe laipẹ yii lawọn gba miliọnu mẹjọ o le diẹ lọwọ oniṣowo ilu Idah, nipinlẹ Kogi, awọn si tun jale miliọnu meji aabọ naira lọwọ ẹlomi-in, lara owo ọhun lawọn ti lọọ ra alupupu Honda TVS tuntun meji tawọn n gun kiri lẹgbẹrun lọna ẹẹdẹgbẹrin Naira (#700,000). Abubakar ni gbara ti wọn ti fọrọ ọhun to oun leti loun ti pe ọga ọlọpaa teṣan Isẹyin lati le fọwọ sowọ pọ pẹlu awọn, ṣugbọn nigba ti wọn ko tete dahun lo mu ki awọn ke si ikọ ọlọpaa to n gbogun ti iwa ijinigbe nipinlẹ Ọyọ (Anti Kidnapping Squad) AKS, to wa lagbegbe Dugbẹ, niluu Ibadan, ti wọn si waa ko gbogbo awọn tọwọ tẹ naa lọ fun iwadii.


Isọkusọ ọrọ ni pe mo ti fọwọ si Tinubu lati dupo aarẹ – Wọle Ṣoyinka

Faith Adebọla, Eko Onigege ara akọwe-kọwura ilẹ wa nni, Ọjọgbọn Wọle Ṣoyinka, ti sọ pe ọrọkọrọ ni iroyin ẹlẹjẹ kan ti wọn n gbe kiri lori ẹrọ ayelujara pe oun ti fọwọ si Aṣiwaju Bọla Ahmed Tinubu lati dupo aarẹ orileede yii lọdun 2023, o lawọn agbọrọdun ti ko dakan mọ ni wọn wa nidii ọrọ ọhun. Ninu atẹjade kan ti Ṣoyinka fi lede lori ọrọ ọhun l’Ọjọbọ, Tọsidee, ọsẹ yii, lo ti ṣalaye pe oun o ti i ronu lori 2023 rara, ko si ṣenikan toun ti i fi lọkan balẹ lati ṣatilẹyin fun, o ni ẹtan ati irọ ni iroyin tawọn eeyan n gbe kiri nipa ọrọ ọhun. Ṣe lati opin ọsẹ to kọja ni ọrọ kan ti n ja ranyin lori ẹrọ ayelujara, tawọn eeyan si n ṣe atagba rẹ pe Ọjọgbọn Wọle Ṣoyinka ti fontẹ lu Tinubu fun ipo aarẹ ilẹ wa lọdun to n bọ. Ninu ọrọ naa, wọn ni Ṣoyinka sọ pe oun ti ṣetan wayi lati ṣatilẹyin fun ọrẹ timọtimọ oun tawọn jọ ja ija ẹgbẹ NADECO ta ko iṣejọba ologun nigba kan, oun si ti fara mọ ọn ki ọrẹ oun naa di aarẹ Naijiria. Ṣugbọn Ṣoyinka fesi, o ni: “Olodo lẹni to kọ ọrọ ti wọn n purọ ẹ mọ mi yii, emi o sọ ohun to jọ bẹẹ nibikibi rara. “Wọn tun ti bẹrẹ niyẹn o, awọn agbọrọdun ti ko mọ nnkan kan, wọn maa fẹẹ lo orukọ ẹni taye ẹ daa ju tiwọn lọ lati fi wa ojuure awọn eeyan.


Ninu ọrọ naa, wọn ni Ṣoyinka sọ pe oun ti ṣetan wayi lati ṣatilẹyin fun ọrẹ timọtimọ oun tawọn jọ ja ija ẹgbẹ NADECO ta ko iṣejọba ologun nigba kan, oun si ti fara mọ ọn ki ọrẹ oun naa di aarẹ Naijiria. Ṣugbọn Ṣoyinka fesi, o ni: “Olodo lẹni to kọ ọrọ ti wọn n purọ ẹ mọ mi yii, emi o sọ ohun to jọ bẹẹ nibikibi rara. “Wọn tun ti bẹrẹ niyẹn o, awọn agbọrọdun ti ko mọ nnkan kan, wọn maa fẹẹ lo orukọ ẹni taye ẹ daa ju tiwọn lọ lati fi wa ojuure awọn eeyan. Ọna ti wọn gba kọwe irọ naa fihan pe olodo lẹni to kọ ọ. “Mo reti pe o yẹ kawọn araalu ti da iroyin ẹlẹjẹ bayii mọ, ki wọn si maa taṣiiri awọn to wa nidii irọ wọnyi sita, alainilaari ọmọọta kan ni wọn. “Ki n ma tan yin, mi o ti i ronu kan ọdun 2023, ka ma ṣẹṣẹ sọrọ ti ẹni to fẹẹ du ipo pataki kan. Awọn to n fi ọrọ yii ṣọwọ ko ṣe ara wọn ati ẹni ti wọn fi ranṣẹ si lanfaani.


Ọna ti wọn gba kọwe irọ naa fihan pe olodo lẹni to kọ ọ. “Mo reti pe o yẹ kawọn araalu ti da iroyin ẹlẹjẹ bayii mọ, ki wọn si maa taṣiiri awọn to wa nidii irọ wọnyi sita, alainilaari ọmọọta kan ni wọn. “Ki n ma tan yin, mi o ti i ronu kan ọdun 2023, ka ma ṣẹṣẹ sọrọ ti ẹni to fẹẹ du ipo pataki kan. Awọn to n fi ọrọ yii ṣọwọ ko ṣe ara wọn ati ẹni ti wọn fi ranṣẹ si lanfaani. Niṣe ni ki wọn wa nnkan gidi lati fi akoko wọn ṣe. “Ko tiẹ sọrọ nibẹ rara, ko si eyi to kan wa ninu ọrọ oṣelu lasiko yii, tori ilu awọn oku la wa, lati ọdun to kọja yii lemi gan-an ti n wo ara mi bii oku. “Awọn oniranu yii naa ni wọn lọọ gbọna ẹyin wọnu imeeli (email) mi, ti wọn si n sọ pe mo ti ku.


Niṣe ni ki wọn wa nnkan gidi lati fi akoko wọn ṣe. “Ko tiẹ sọrọ nibẹ rara, ko si eyi to kan wa ninu ọrọ oṣelu lasiko yii, tori ilu awọn oku la wa, lati ọdun to kọja yii lemi gan-an ti n wo ara mi bii oku. “Awọn oniranu yii naa ni wọn lọọ gbọna ẹyin wọnu imeeli (email) mi, ti wọn si n sọ pe mo ti ku. Kin ni wọn tun fẹ kẹni ti wọn sọ pe o ti ku tun fọwọ si oloṣelu fun?” Bẹẹ ni Ṣoyinka sọ.


Kin ni wọn tun fẹ kẹni ti wọn sọ pe o ti ku tun fọwọ si oloṣelu fun?” Bẹẹ ni Ṣoyinka sọ.


Loootọ lẹgbẹ APC ti pin si meji l’Ọṣun, ṣugbọn TOP ni mi tọkantọkan-Arẹgbẹṣọla

Florence Babaṣọla, Oṣogbo Gomina ipinlẹ Ọṣun nigba kan ri, Ọgbẹni Rauf Arẹgbẹṣọla, ti sọ gbangba pe ẹgbẹ oṣelu APC nipinlẹ Ọṣun ti pin si meji, ati pe igun awọn ‘‘The Osun Progressives’’ loun wa. Lasiko ti wọn n ṣi ibudo ẹrọ ayelujara kan ti wọn pe ni Digital Nigeria Center (DNC), eyi ti ijọba apapọ kọ sinu ọgba ileewe Muslim Grammar School, niluu Ileṣa, lọsan-an ọjọ Ẹti, Furaidee opin ọsẹ yii, ni Arẹgbẹṣọla sọrọ naa. TOP ni awọn ọmọlẹyin Arẹgbẹṣọla ti wọn wa ninu ẹgbẹ oṣelu APC nipinlẹ Ọṣun n pe ara wọn, nigba ti awọn ọmọlẹyin Gomina Oyetọla n pe ara wọn ni IleriOluwa. Nigba ti Arẹgbẹṣọla n sọrọ nibi eto naa, o ni “Awọn agbalagba sọ pe aiteyin-in-ka la n dọwọ bo o, ẹni ti ko ba mọ, APC ti pin si meji l‘Ọṣun, alaga ẹgbẹ oṣelu APC ti Ọgbẹni Rauf Arẹgbẹṣọla ni Ọgbẹni Abdulrasaq Ṣalinṣile, onikaluku n ṣe tiẹ ni, nigba to ba ya, a maa tun un to. “Alaga ijọ to bi APC tiwa yii, iyẹn The Osun Progressives lo n jẹ Alagba Lọwọ Adebiyi. “Awọn ti wọn sọ pe awọn ko mọ boya mo wa nibẹ tabi n ko si nibẹ, ki wọn ṣi eti wọn nisinsinyi ki wọn gbọ, TOP ni mi tọkantọkan” Arẹgbẹṣọla fi kun ọrọ rẹ pe ko si wahala kankan nipinlẹ Ọṣun fun odidi ọdun mẹjọ ti oun fi ṣe gomina, ko si si idi ti oun fi gbọdọ sọ pe ki ipinlẹ naa daru.


Nigba ti Arẹgbẹṣọla n sọrọ nibi eto naa, o ni “Awọn agbalagba sọ pe aiteyin-in-ka la n dọwọ bo o, ẹni ti ko ba mọ, APC ti pin si meji l‘Ọṣun, alaga ẹgbẹ oṣelu APC ti Ọgbẹni Rauf Arẹgbẹṣọla ni Ọgbẹni Abdulrasaq Ṣalinṣile, onikaluku n ṣe tiẹ ni, nigba to ba ya, a maa tun un to. “Alaga ijọ to bi APC tiwa yii, iyẹn The Osun Progressives lo n jẹ Alagba Lọwọ Adebiyi. “Awọn ti wọn sọ pe awọn ko mọ boya mo wa nibẹ tabi n ko si nibẹ, ki wọn ṣi eti wọn nisinsinyi ki wọn gbọ, TOP ni mi tọkantọkan” Arẹgbẹṣọla fi kun ọrọ rẹ pe ko si wahala kankan nipinlẹ Ọṣun fun odidi ọdun mẹjọ ti oun fi ṣe gomina, ko si si idi ti oun fi gbọdọ sọ pe ki ipinlẹ naa daru. Ṣugbọn o ke si Kọmiṣanna ọlọpaa l’Ọṣun, Ọlawale Ọlọkọde, lati ma ṣe gbe si ẹnikankan lẹyin ninu wahala to n ṣẹlẹ ninu ẹgbẹ APC Ọṣun. Gẹgẹ bo ṣe wi, “Inu mi dun pe ẹ wa (Ọlọkọde), irọ ti pọ ju, awa la ṣakoso ilu yii fodidi ọdun mẹjọ, nigba ti a si wa nibẹ, ẹ lọọ wo akọsilẹ wa, ko si idaamu kankan, ara la fi ṣe o, fodidi ọdun mẹjọ, ko si ọjọ ti mo sun ju wakati mẹta si mẹrin lọ. “Ki i ṣe wi pe a fi ọkan ṣe e, gbogbo ara la fi ṣe e, ko si idaamu kankan nibi.


Ṣugbọn o ke si Kọmiṣanna ọlọpaa l’Ọṣun, Ọlawale Ọlọkọde, lati ma ṣe gbe si ẹnikankan lẹyin ninu wahala to n ṣẹlẹ ninu ẹgbẹ APC Ọṣun. Gẹgẹ bo ṣe wi, “Inu mi dun pe ẹ wa (Ọlọkọde), irọ ti pọ ju, awa la ṣakoso ilu yii fodidi ọdun mẹjọ, nigba ti a si wa nibẹ, ẹ lọọ wo akọsilẹ wa, ko si idaamu kankan, ara la fi ṣe o, fodidi ọdun mẹjọ, ko si ọjọ ti mo sun ju wakati mẹta si mẹrin lọ. “Ki i ṣe wi pe a fi ọkan ṣe e, gbogbo ara la fi ṣe e, ko si idaamu kankan nibi. A ko le sọ pe tori pe a jẹ nnkan kan nibi kan, ki ibi yii daru, mama mi, ọmọ ibi ni, baba mi, ọmọ ibi ni, baba baba baba mi, ọmọ ibi ni, ki la fẹẹ sọ pe ko daru fun? Ti ẹ ba le tẹle ofin iṣẹ yin, ti ẹ ko fi si ọtun tabi fi si osi, ẹ maa ri i ṣe o.”


A ko le sọ pe tori pe a jẹ nnkan kan nibi kan, ki ibi yii daru, mama mi, ọmọ ibi ni, baba mi, ọmọ ibi ni, baba baba baba mi, ọmọ ibi ni, ki la fẹẹ sọ pe ko daru fun? Ti ẹ ba le tẹle ofin iṣẹ yin, ti ẹ ko fi si ọtun tabi fi si osi, ẹ maa ri i ṣe o.”


Eyi ni ileri ti Akala ṣe fun mi ko too ku- Makinde

Ọlawale Ajao, Ibadan ‘‘Ọtunba Adebayọ Alao-Akala, gomina ipinlẹ Ọyọ to doloogbe ti iṣeleri lati ṣiṣọ loju atunṣe ọna Ogbomọṣọ siluu Isẹyin, nigba ti ijọba ba fẹẹ bẹrẹ iṣẹ lori rẹ.’’ Gomina ipinlẹ Ọyọ, Ẹnjinnia Ṣeyi Makinde, lo sọrọ yii lasiko abẹwo ibanikẹdun to ṣe si mọlẹbi oloogbe naa niluu Ogbomọṣọ lọsan-an Ọjọbọ, Tọsidee, ọsẹ yii. Makinde, ẹni to ṣapejuwe Akala gẹgẹ bii ẹgbọn, adari ati olutọnisọna, ṣalaye pe loootọ loun pẹlu gomina tẹlẹ yii ki i ṣe ọmọ ẹgbẹ oṣelu kan naa, sibẹ, ọpọ igba lọkunrin ọmọ bibi ilu Ogbomọṣọ naa ti fi iriri to ni nipa eto iṣelu tọ oun sọna. Gẹgẹ bo ṣe sọ, “A ṣi sọrọ nijarun-un (ọjọ mẹta ṣaaju iku Akala). Mo sọ fun ẹnikan pe Ọtunba Akala ni mo fẹ ko waa ṣi aṣọ loju eto yẹn nigba ta a ba fẹẹ kede ibẹrẹ iṣẹ atunṣe ọna Ogbomọṣọ siluu Isẹyin. Ẹni yẹn gba mi nimọran pe ki n ma dan an wo, nitori Akala maa sọ ọ dọrọ oṣelu mọ mi lọwọ. “Ṣugbọn si iyalẹnu mi, mo pe Ọtunba Akala, wọn si fi tayọtayọ gba lati waa pẹlu mi nibi eto yẹn.


Mo sọ fun ẹnikan pe Ọtunba Akala ni mo fẹ ko waa ṣi aṣọ loju eto yẹn nigba ta a ba fẹẹ kede ibẹrẹ iṣẹ atunṣe ọna Ogbomọṣọ siluu Isẹyin. Ẹni yẹn gba mi nimọran pe ki n ma dan an wo, nitori Akala maa sọ ọ dọrọ oṣelu mọ mi lọwọ. “Ṣugbọn si iyalẹnu mi, mo pe Ọtunba Akala, wọn si fi tayọtayọ gba lati waa pẹlu mi nibi eto yẹn. Wọn ni iranlọwọ kan ti awọn fẹ ki n ṣe fun awọn ni pe bi eto yẹn ba ti ku ọjọ meji, ki n jẹ ki awọn mọ, ki awọn le pa ohunkohun ti awọn ba fẹẹ ṣe lọjọ naa ti. “Ti ki i baa ṣe ti iku to pa wọn mọ wa lọwọ yii, a ba jọ ṣeto yẹn ni, nitori wọn ti fun mi ni aridaju pe awọn ti ṣetan lati kopa nibẹ. Ṣugbọn ta ni wa lati ba Ọlọrun wijọ.” Nigba to n ṣapejuwe oloogbe naa gẹgẹ bii oloṣelu to sun mọ araalu ju lọ nipinlẹ Ọyọ, Gomina Makinde sọ pe “lati ori ipo alaga kansu ni wọn (Akala) ti bẹrẹ si i wa nipo akoso ijọba.


Wọn ni iranlọwọ kan ti awọn fẹ ki n ṣe fun awọn ni pe bi eto yẹn ba ti ku ọjọ meji, ki n jẹ ki awọn mọ, ki awọn le pa ohunkohun ti awọn ba fẹẹ ṣe lọjọ naa ti. “Ti ki i baa ṣe ti iku to pa wọn mọ wa lọwọ yii, a ba jọ ṣeto yẹn ni, nitori wọn ti fun mi ni aridaju pe awọn ti ṣetan lati kopa nibẹ. Ṣugbọn ta ni wa lati ba Ọlọrun wijọ.” Nigba to n ṣapejuwe oloogbe naa gẹgẹ bii oloṣelu to sun mọ araalu ju lọ nipinlẹ Ọyọ, Gomina Makinde sọ pe “lati ori ipo alaga kansu ni wọn (Akala) ti bẹrẹ si i wa nipo akoso ijọba. Wọn ṣe igbakeji gomina, wọn ṣe adele gomina, ki wọn too waa bọ sipo gomina gan-an. Oloṣelu wo lo tun ni iru aṣeyọri bayii ni ipinlẹ yii. L’Ọjọruu, Wẹsidee, ọjọ kejila, oṣu kin-in-ni, ọdun 2022 yii, l’Akala dagbere faye le lẹni ọdun mọkanlelaaadọrin (71).


Wọn ṣe igbakeji gomina, wọn ṣe adele gomina, ki wọn too waa bọ sipo gomina gan-an. Oloṣelu wo lo tun ni iru aṣeyọri bayii ni ipinlẹ yii. L’Ọjọruu, Wẹsidee, ọjọ kejila, oṣu kin-in-ni, ọdun 2022 yii, l’Akala dagbere faye le lẹni ọdun mọkanlelaaadọrin (71). Ọkan ninu awọn amugbalẹgbẹẹ rẹ ṣalaye pe awọn ati oloogbe naa lawọn jọ wo bọọlu tawọn Super Eagles gba l’Ọjọruu, Wẹsidee, to kọja. Lẹyin tawọn wo bọọlu naa tan lawọn kuro nile rẹ ni nnkan bii aago mẹjọ alẹ. Ko si si ami kankan to fi han pe boya ara oloogbe naa ko ya.


Ọkan ninu awọn amugbalẹgbẹẹ rẹ ṣalaye pe awọn ati oloogbe naa lawọn jọ wo bọọlu tawọn Super Eagles gba l’Ọjọruu, Wẹsidee, to kọja. Lẹyin tawọn wo bọọlu naa tan lawọn kuro nile rẹ ni nnkan bii aago mẹjọ alẹ. Ko si si ami kankan to fi han pe boya ara oloogbe naa ko ya. O ni nigba ti awọn ti wọn wa nile pẹlu rẹ ko gburoo rẹ ni asiko ti wọn ti reti pe o yẹ ko ti hade sita, ti awọn ti wọn si maa n wa lọdọ rẹ ti wọn jọ maa n jẹun aarọ ti de ti wọn n reti rẹ ti wọn ko ri i ni wọn gba yara rẹ lọ. Kayeefi lo si jẹ pe niṣe ni wọn ba ọkunrin naa lori ijokoo to fọwọ lẹran ninu yara. Nibẹ ni wọn si ti sare gbe e lọ si ileewosan, nibi ti dokita ti fidi rẹ mulẹ pe o ti ku.


O ni nigba ti awọn ti wọn wa nile pẹlu rẹ ko gburoo rẹ ni asiko ti wọn ti reti pe o yẹ ko ti hade sita, ti awọn ti wọn si maa n wa lọdọ rẹ ti wọn jọ maa n jẹun aarọ ti de ti wọn n reti rẹ ti wọn ko ri i ni wọn gba yara rẹ lọ. Kayeefi lo si jẹ pe niṣe ni wọn ba ọkunrin naa lori ijokoo to fọwọ lẹran ninu yara. Nibẹ ni wọn si ti sare gbe e lọ si ileewosan, nibi ti dokita ti fidi rẹ mulẹ pe o ti ku.


Funra ijọba Ogun ni yoo yi ero rẹ pada nigba ti wọn ba n ri esi ofin ti wọn ṣe lori ọba sinsin l’Ogun-Ọba Ogboni Agba

Adefunkẹ Adebiyi, Abẹokuta Laipẹ yii ni Gomina ipinlẹ Ogun, Ọmọọba Dapọ Abiọdun, buwọ lu u pe awọn ẹbi ọba to ba waja lẹtọọ lati sin oku rẹ nilana ẹsin ti ọba ba n sin nigba to wa laye. Igbesẹ yii lodi sohun tawọn Oniṣẹṣẹ ti wọn n fi ọba jẹ fẹ, nitori wọn ko gba aba naa nigba to wa nileegbimọ aṣofin Ogun, wọn ni ohun ti ko kan ijọba ni wọn n da si. Lati waa mọ ohun ti awọn oniṣẹṣe yoo ṣe lẹyin aṣẹ gomina, ALAROYE ba Ọba Ogboni Agba, Dokita John Daisi, to n gbe nipinlẹ Ogun, sọrọ lori iha ti wọn kọ si igbesẹ ijọba yii, baba naa ṣalaye pe, ‘‘Mo ti sọ fun wọn pe bi wọn ṣe sin Olubadan ati Ṣọun ko ba ilana mu rara, bẹẹ yẹn kọ ni wọn ṣe n sin ọba. “Eyi ti gomina sọ nipinlẹ Ogun yii ni tiẹ, ẹyin ẹ maa woran, ijọba n tan ara ẹ ni. Ki i ṣe pe awa Oniṣẹṣe maa pe ẹjọ o, a o ni i pe wọn lẹjọ, ṣugbọn nigba ti wọn ba bẹrẹ si i ri ohun to n ṣẹlẹ, ibi ti wọn ba ku de, ẹnikan o ni i sọ fun wọn ki wọn too mọ pe o yẹ ki wọn ṣe ohun to yẹ ki wọn ṣe. “Ṣe nigba iwaṣẹ, ṣe gomina lo n feeyan jọba?


“Eyi ti gomina sọ nipinlẹ Ogun yii ni tiẹ, ẹyin ẹ maa woran, ijọba n tan ara ẹ ni. Ki i ṣe pe awa Oniṣẹṣe maa pe ẹjọ o, a o ni i pe wọn lẹjọ, ṣugbọn nigba ti wọn ba bẹrẹ si i ri ohun to n ṣẹlẹ, ibi ti wọn ba ku de, ẹnikan o ni i sọ fun wọn ki wọn too mọ pe o yẹ ki wọn ṣe ohun to yẹ ki wọn ṣe. “Ṣe nigba iwaṣẹ, ṣe gomina lo n feeyan jọba? Kẹ ẹ fi mọ pe wọn n mọ-ọn-mọ ba Iṣẹṣe jẹ ni. Gomina kọ lo n feeyan jọba nigba iwaṣẹ, ẹ waa ni wọn o ni i maa ji ọba gbe kiri. Ọba ti wọn o ṣetutu, ti wọn o ṣe nnkan kan fun, oriṣiiriṣii iwọsi lo maa maa ba a nibẹ.” O ti ṣe diẹ ti ọrọ bi wọn yoo ṣe maa sin ọba to ba waja, ati bi wọn yoo ṣe maa fi wọn jẹ ti wa nileegbimọ aṣofin Ogun.


Kẹ ẹ fi mọ pe wọn n mọ-ọn-mọ ba Iṣẹṣe jẹ ni. Gomina kọ lo n feeyan jọba nigba iwaṣẹ, ẹ waa ni wọn o ni i maa ji ọba gbe kiri. Ọba ti wọn o ṣetutu, ti wọn o ṣe nnkan kan fun, oriṣiiriṣii iwọsi lo maa maa ba a nibẹ.” O ti ṣe diẹ ti ọrọ bi wọn yoo ṣe maa sin ọba to ba waja, ati bi wọn yoo ṣe maa fi wọn jẹ ti wa nileegbimọ aṣofin Ogun. Wọn ti jokoo lori ẹ lọpọ igba, bẹẹ ni wọn ti ṣepade ita gbangba. Awujalẹ ilẹ Ijẹbu, Ọba Sikiru Kayọde Adetọna, lo ṣagbatẹru ofin yii, eyi ti wọn fi n sọ pe ko sohun to daa bii ki wọn sin ọba Musulumi nilana ẹsin ẹ, ki wọn si sin ọba Kristẹni nilana awọn onigbagbọ. Ṣugbọn eyi ko ri bẹẹ lọdọ awọn Oniṣẹṣe ti wọn n ṣoro ọba.


Wọn ti jokoo lori ẹ lọpọ igba, bẹẹ ni wọn ti ṣepade ita gbangba. Awujalẹ ilẹ Ijẹbu, Ọba Sikiru Kayọde Adetọna, lo ṣagbatẹru ofin yii, eyi ti wọn fi n sọ pe ko sohun to daa bii ki wọn sin ọba Musulumi nilana ẹsin ẹ, ki wọn si sin ọba Kristẹni nilana awọn onigbagbọ. Ṣugbọn eyi ko ri bẹẹ lọdọ awọn Oniṣẹṣe ti wọn n ṣoro ọba. Wọn ni gbogbo oro to n sọọyan dọba lọba gbọdọ ṣe ko too gori itẹ, to ba tun papoda pẹlu, o tun ni ohun tawọn yoo ṣe labala isinku, ẹni to ko ba si m’awo, ko le royin ohun to n ṣẹlẹ ni’ledi awo. Iyẹn ni wọn ṣe ni kijọba ma da si i rara. Ṣugbọn Gomina Abiọdun ti sọ ọ dofin pe awọn ẹbi ọba lẹtọọ lati sin in nilana to ba ẹsin ọba mu, bo tilẹ jẹ pe oun ko ni ki wọn tapa sawọn Oniṣẹṣe patapata, nitori iṣẹṣe lagba, ṣugbọn o ni kawọn to n ṣoro yii fi awọn ẹbi oku silẹ, ki wọn sin eeyan wọn nilana ẹsin ẹ. Ati pe bi wọn yoo ba tiẹ yan ọba tuntun pẹlu, gbogbo ẹ gbọdọ gba ilana tuntun ti ko ruju, ti ko tẹ ẹtọ ẹni mọlẹ, ti ko si fipa mu’ni nibi kankan.


Wọn ni gbogbo oro to n sọọyan dọba lọba gbọdọ ṣe ko too gori itẹ, to ba tun papoda pẹlu, o tun ni ohun tawọn yoo ṣe labala isinku, ẹni to ko ba si m’awo, ko le royin ohun to n ṣẹlẹ ni’ledi awo. Iyẹn ni wọn ṣe ni kijọba ma da si i rara. Ṣugbọn Gomina Abiọdun ti sọ ọ dofin pe awọn ẹbi ọba lẹtọọ lati sin in nilana to ba ẹsin ọba mu, bo tilẹ jẹ pe oun ko ni ki wọn tapa sawọn Oniṣẹṣe patapata, nitori iṣẹṣe lagba, ṣugbọn o ni kawọn to n ṣoro yii fi awọn ẹbi oku silẹ, ki wọn sin eeyan wọn nilana ẹsin ẹ. Ati pe bi wọn yoo ba tiẹ yan ọba tuntun pẹlu, gbogbo ẹ gbọdọ gba ilana tuntun ti ko ruju, ti ko tẹ ẹtọ ẹni mọlẹ, ti ko si fipa mu’ni nibi kankan. Ọrọ yii ṣi wa nilẹ bayii, bo tilẹ jẹ pe gomina ti paṣẹ tiẹ, ohun to daju ni pe ko dun m’awọn Oniṣẹṣe ninu.


Ọrọ yii ṣi wa nilẹ bayii, bo tilẹ jẹ pe gomina ti paṣẹ tiẹ, ohun to daju ni pe ko dun m’awọn Oniṣẹṣe ninu.


Patako ipolongo Ọṣinbajo fun ipo aarẹ lu ipinlẹ Kwara pa

Ibrahim Alagunmu, Ilọrin Bo tilẹ jẹ pe ko ti i jade lati fi erongba rẹ lati dupo aarẹ ilẹ Naijiria han, ṣugbọn o fẹrẹ jẹ tibu tooro ilu Ilọrin, nipinlẹ Kwara, ni patako ipolongo Igbakeji Aarẹ ilẹ wa, Ọjọgbọn Yẹmi Ọṣinbajo, ti wa bayii. Lara awọn agbegbe ti ALAROYE de, ti wọn ri awọn patako ipolongo ati posita Yẹmi Ọṣinbajo mọ ni Opopona Fate, Airport, Geri Alimi, ikorita Unity si Post Office, ati agbegbe Taiwo, niluu Ilọrin, nipinlẹ Kwara. Awọn ẹgbẹ kan ti wọn pe ara wọn ni ‘Kwara Alliance for Yemi Ọṣinbajo 2923’ ni wọn kora jọ si papa-iṣere ipinlẹ naa to wa niluu Ilọrin, ti wọn n lulu, ti wọn si n jo. Bakan naa ni wọn n kọrin, ‘Ọṣinbajo fun Aarẹ lọdun 2023’, wọn ni oun nikan lo le mu ayipada rere ba orilẹ-ede Naijiria. Titi ta a fi pari akojọpọ iroyin yii ni wọn ṣi wa nibẹ.


Adajọ ti ju Sifu-difẹnsi to fipa ba ọmọ ọdun mẹtala lo pọ l’Ekiti sẹwọn

Taofeek Surdiq, Ado-Ekiti Ile-ẹjọ Majisreeti kan to wa l’Ado-Ekiti, ti paṣẹ pe ki ọkunrin ẹni ọdun mẹtalelọgbọn kan, Adebayọ Olukayode, to jẹ ọmọ ajọ sifu-difẹnsi l’Ekiti maa lọọ gba atẹgun lọgba ẹwọn titi di oṣu to n bọ. Ọkunrin yii lawọn ọlọpaa gbe wa sile-ẹjọ pẹlu ẹsun pe o fipa ba ọmọ ọdun mẹtala lo pọ lọjọ ọdun Keresimesi ni Ado-Ekiti. Olukayọde to n ṣiṣẹ pẹlu ẹka kogberegbe ninu ajọ naa nipinlẹ Ekiti lawọn ọlọpaa sọ pe o fọgban tan ọmọde yii wọnu ile akọku kan laduugbo naa, to si fipa ba a lo pọ. Agbefọba nile-ẹjọ naa, Ọgbẹni Surdiq Adeniyi, ṣalaye pe afurasi ọdaran naa ṣẹ ẹsẹ yii laduugbo Peace Avenue, lọna to lọ lati ilu Ado-Ekiti si Afao, laaarọ ọjọ ọdun Keresimesi. Ninu awijare tirẹ ni tesan, ọmọdebinrin to jẹ akẹkọọ ileewe girama kan ni Ado-Ekiti, sọ pe iya oun lo ran oun niṣẹ laaarọ ọjọ ọdun pe ki oun lọọ gbe ọgẹdẹ wa ni ṣọọbu. O ni nigba toun n bọ lọna loun ri ọkunrin sifu-difẹnsi yii pẹlu ọkada rẹ, to si sọ pe oun maa gbe oun de ibi toun n lọ.


Agbefọba nile-ẹjọ naa, Ọgbẹni Surdiq Adeniyi, ṣalaye pe afurasi ọdaran naa ṣẹ ẹsẹ yii laduugbo Peace Avenue, lọna to lọ lati ilu Ado-Ekiti si Afao, laaarọ ọjọ ọdun Keresimesi. Ninu awijare tirẹ ni tesan, ọmọdebinrin to jẹ akẹkọọ ileewe girama kan ni Ado-Ekiti, sọ pe iya oun lo ran oun niṣẹ laaarọ ọjọ ọdun pe ki oun lọọ gbe ọgẹdẹ wa ni ṣọọbu. O ni nigba toun n bọ lọna loun ri ọkunrin sifu-difẹnsi yii pẹlu ọkada rẹ, to si sọ pe oun maa gbe oun de ibi toun n lọ. Ọmọdebinrin yii sọ pe ọkunrin yii gbe oun lọ sile akọku kan ni adugbo naa, nibi to ti fi tipa ba oun ni ajọṣepọ. O fi kun un pe ariwo ti oun pa ni awọn araadugbo naa gbọ ti wọn fi waa ba oun nile akọku yii lẹyin ti ọkunrin naa fi oun silẹ ninu ile naa. Ẹsun yii ni agbefọba juwe gẹgẹ bii ohun to lodi sofin ifipa ba obinrin lo pọ ti ipinlẹ Ekiti ti wọn kọ lọdun 2012.


Ọmọdebinrin yii sọ pe ọkunrin yii gbe oun lọ sile akọku kan ni adugbo naa, nibi to ti fi tipa ba oun ni ajọṣepọ. O fi kun un pe ariwo ti oun pa ni awọn araadugbo naa gbọ ti wọn fi waa ba oun nile akọku yii lẹyin ti ọkunrin naa fi oun silẹ ninu ile naa. Ẹsun yii ni agbefọba juwe gẹgẹ bii ohun to lodi sofin ifipa ba obinrin lo pọ ti ipinlẹ Ekiti ti wọn kọ lọdun 2012. Adeniyi ti kọkọ tọrọ aaye pe ki ile-ẹjọ fun oun laaye lati le ko awon ẹlẹrii oun jọ, ati ki oun le gbe faili ẹjọ naa ranṣẹ si ẹka to n gba ile-ẹjọ nimọran, o ni igbesẹ yii yoo faaye silẹ lati gba esi lọdọ wọn ki igbẹjọ mi-in too waye. Onidaajọ Mojisọla Salau paṣẹ pe ki ọdaran naa maa lọ si ọgba ẹwọn. O waa sun igbẹjọ mi-in si ọjọ kẹwaa, oṣu keji, ọdun 2022.


Adeniyi ti kọkọ tọrọ aaye pe ki ile-ẹjọ fun oun laaye lati le ko awon ẹlẹrii oun jọ, ati ki oun le gbe faili ẹjọ naa ranṣẹ si ẹka to n gba ile-ẹjọ nimọran, o ni igbesẹ yii yoo faaye silẹ lati gba esi lọdọ wọn ki igbẹjọ mi-in too waye. Onidaajọ Mojisọla Salau paṣẹ pe ki ọdaran naa maa lọ si ọgba ẹwọn. O waa sun igbẹjọ mi-in si ọjọ kẹwaa, oṣu keji, ọdun 2022.


Awọn agbebọ  tun pa eeyan mọkanla ni abule kan nipinlẹ Plateau

Jọkẹ Amọri Ko din ni eeyan mọkanla ti wọn tun pade iku ojiji nibi akọlu awọn janduku afẹmisofo ti wọn ya wọ Abule Ancha, to wa ni ijọba ibilẹ Bassa, nipinlẹ Plateau. Bẹẹ naa ni wọn dana sun ọpọ ile nibẹ. Oru Ọjọruu, Wẹsidee, ọsẹ yii, la gbọ pe awọn afẹmiṣofo naa ti wọn pọ niye ya wọ abule naa, ti wọn si dana sun un un lasiko ti awọn olugbe ibẹ n sun lọwọ. Nibi ti awọn eeyan yii ti n sa asala fun ẹmi wọn latari ina ti wọn sọ si awọn ile to wa nibẹ ni wọn ti n ko sọwọ awọn afẹmisofo to ti lugọ de wọn naa. Bi wọn si ti n jade ni wọn n mu wọn balẹ. Nigba ti oloju yoo fi ṣẹ ẹ, eeyan bii mọkanla lo ti jẹ Ọlọrun nipe.


Nibi ti awọn eeyan yii ti n sa asala fun ẹmi wọn latari ina ti wọn sọ si awọn ile to wa nibẹ ni wọn ti n ko sọwọ awọn afẹmisofo to ti lugọ de wọn naa. Bi wọn si ti n jade ni wọn n mu wọn balẹ. Nigba ti oloju yoo fi ṣẹ ẹ, eeyan bii mọkanla lo ti jẹ Ọlọrun nipe. Agbẹnusọ fun ajọ kan to n mojuto eto aabo nipinlẹ naa ti wọn n pe ni ‘Operation Save Haven, Mejọ Ishaku Takwa, fidi iṣẹlẹ naa mulẹ. O ni loru Ọjọruu, Wẹsidee, ọjọ kejila, oṣu kin-in-ni, ọdun yii, lawọn gba ipe pajawiri pe awọn afẹmiṣofo ti ya wọ Abule Ancha, nijọba ibilẹ Basaa. Loju-ẹsẹ lawọn si ti ko awọn eeyan awọn, ti awọn lọ sibẹ, ṣugbọn o ṣe ni laaanu pe awọn janduku naa ti sa lọ.


Agbẹnusọ fun ajọ kan to n mojuto eto aabo nipinlẹ naa ti wọn n pe ni ‘Operation Save Haven, Mejọ Ishaku Takwa, fidi iṣẹlẹ naa mulẹ. O ni loru Ọjọruu, Wẹsidee, ọjọ kejila, oṣu kin-in-ni, ọdun yii, lawọn gba ipe pajawiri pe awọn afẹmiṣofo ti ya wọ Abule Ancha, nijọba ibilẹ Basaa. Loju-ẹsẹ lawọn si ti ko awọn eeyan awọn, ti awọn lọ sibẹ, ṣugbọn o ṣe ni laaanu pe awọn janduku naa ti sa lọ. O waa kẹdun pẹlu awọn eeyan abule naa ati awọn ti wọn padanu ẹmi wọn ninu ijamba yii.


O waa kẹdun pẹlu awọn eeyan abule naa ati awọn ti wọn padanu ẹmi wọn ninu ijamba yii.


Apapọ ẹgbẹ ọdọ ati akẹkọọ bii mẹtadinlọgọta fọwọ si Ọṣinbajo lati dupo aarẹ Naijiria

Jọkẹ Amọri Ẹgbẹ kan to jẹ apapọ awọn akẹkọọ ati ọdọ ti wọn pe ni ‘National Coalition of Youth and Students, (NACOYS) ti apapọ wọn jẹ ẹgbẹ ọtọọtọ bii mẹtadinlaaadọta lawọn ti fọwọ si i pe ki Igbakeji Aarẹ ilẹ wa, Ọjọgbọn Yẹmi Ọṣinbajo, dije dupo fun aarẹ ilẹ Naijira lọdun 2023. Alakooso ẹgbẹ naa lapapọ, Barrister Festus Ofume, lo sọrọ yii nigba to n ka ipinnu ti ẹgbẹ naa fẹnu ko si lori ọrọ naa sọ pe ‘‘Fun ọjọ iwaju Naijiria, a gbagbọ tọkantọkan pe Yẹmi Ọṣinbajo to jẹ agbẹjọro agba nilẹ yii nikan lo peregede ju lọ lati jẹ aarẹ ilẹ Naijiria lasiko yii, pataki ju lọ, nitori awọn imọ ati aṣeyọri to ti ni, paapaa ju lọ ifẹ to ni si awọn ọdọ ode iwoyi ati pe ọrọ eto ọrọ aje orileede yii ye e daadaa. Gbogbo awọn nnkan wọnyi lo jẹyọ ninu iwa ati iṣe rẹ lawọn iigba to fi dele gẹgẹ bii Aarẹ orileede yii pẹlu erongba lati ṣiṣẹ lori awọn aṣeyọri ti wọn ti n ṣe bọ tẹlẹ lati bii ọdun meje sẹyin. ‘‘Pẹlu pe oun lo kunju oṣuwọn ju fun ipo aarẹ ilẹ Naijiria, a ṣetan, fun iṣerere awọn ọdọ ode oni ati awọn iran to n bọ, lati ṣiṣẹ fun yiyan Ọjọgbọ Yẹmi Ọṣinbajo gẹgẹ bii aarẹ ilẹ wa lọdun 2023.’’ O fi kun ọrọ rẹ pe, ‘‘nibi ipade apapọ ti a ṣe niluu Abuja lọjọ kẹwaa, oṣu kin-in-ni, ọdun yii, ni gbogbo wa ti panu pọ fọwọ si Yẹmi Ọṣinbajo gẹgẹ bii oludije wa fun ipo aarẹ Naijiria lọdun 2023. A fẹnu ko lori eleyii lẹyin ta a ti ṣe ọpọlọpọ iwadii, ti a si ṣe agbeyẹwo gbogbo awọn ohun to ti ṣe lati bii ọdun meje to ti wa nipo gẹgẹ bii Igbakeji Aarẹ ilẹ wa. Ki i ṣe pe o kun oju oṣuwọn ju gbogbo awọn ti wọn ti n darukọ pe o fẹẹ dije nikan kọ, oun lo le mu atunṣe to yẹ ba gbogbo awọn iṣoro to n koju wa nilẹ yii bii aibọwọ fofin, airiṣẹ ṣe, ipese iṣẹ fun awọn ọdọ.


‘‘Pẹlu pe oun lo kunju oṣuwọn ju fun ipo aarẹ ilẹ Naijiria, a ṣetan, fun iṣerere awọn ọdọ ode oni ati awọn iran to n bọ, lati ṣiṣẹ fun yiyan Ọjọgbọ Yẹmi Ọṣinbajo gẹgẹ bii aarẹ ilẹ wa lọdun 2023.’’ O fi kun ọrọ rẹ pe, ‘‘nibi ipade apapọ ti a ṣe niluu Abuja lọjọ kẹwaa, oṣu kin-in-ni, ọdun yii, ni gbogbo wa ti panu pọ fọwọ si Yẹmi Ọṣinbajo gẹgẹ bii oludije wa fun ipo aarẹ Naijiria lọdun 2023. A fẹnu ko lori eleyii lẹyin ta a ti ṣe ọpọlọpọ iwadii, ti a si ṣe agbeyẹwo gbogbo awọn ohun to ti ṣe lati bii ọdun meje to ti wa nipo gẹgẹ bii Igbakeji Aarẹ ilẹ wa. Ki i ṣe pe o kun oju oṣuwọn ju gbogbo awọn ti wọn ti n darukọ pe o fẹẹ dije nikan kọ, oun lo le mu atunṣe to yẹ ba gbogbo awọn iṣoro to n koju wa nilẹ yii bii aibọwọ fofin, airiṣẹ ṣe, ipese iṣẹ fun awọn ọdọ. Bẹẹ ni ko sẹni to le fọwọ rọ akitiyan rẹ lori ọrọ imupadabọ sipo ọrọ aje ilẹ wa sẹyin. Idaniloju wa pe yoo ṣeto anfaani fun awọn ọdọ lati ri iṣẹ ṣe lọna imọ ẹrọ.’’ Awọn ẹgbẹ yii ko sai bẹnu ba bo ṣe ṣe pataki pe ki iṣejọba kuro ni apa Oke-Ọya, ko si wa si apa isalẹ fun imuduro ajọṣe ilẹ wa.


Bẹẹ ni ko sẹni to le fọwọ rọ akitiyan rẹ lori ọrọ imupadabọ sipo ọrọ aje ilẹ wa sẹyin. Idaniloju wa pe yoo ṣeto anfaani fun awọn ọdọ lati ri iṣẹ ṣe lọna imọ ẹrọ.’’ Awọn ẹgbẹ yii ko sai bẹnu ba bo ṣe ṣe pataki pe ki iṣejọba kuro ni apa Oke-Ọya, ko si wa si apa isalẹ fun imuduro ajọṣe ilẹ wa.


O ma ṣe o gomina ipinlẹ Ọyọ telẹ, Alao Akala ti ku o

Jọkẹ Amọri A-gbọ-sọgba-nu ni iroyin iku gomina to ti jẹ nipinlẹ Ọyọ, Adebayọ Alao Akala jẹ fun gbogbo awọn ti wọn gbọ ọ. Ọpọ lo tiẹ n jiyan pe ko ri bẹẹ nitori ko si ẹnikẹni to gbọ pe ọkunrin to ti fẹyinti lẹnu iṣẹ ọlọpaa ko tooo di gomina naa n saisan kankan tẹlẹ. Awọn kan sọ pe gomina tẹlẹ naa wa nibi isinku Soun ilẹ Ogbomọsọ to waja ni nnkan bii oṣu kan sẹyin, bẹẹ lo wa nibi isinku Olubadan ilẹ Ibadan, Ọba Saliu Adetunji to papoda laipẹ yii. Wọn ni oju oorun ni ọkunrin oloṣelu pataki yii gba doju iku lọru ọjọ kọkanla mọju ọjọ kejila, oṣu kin-in-ni, ọdun yii A oo maa fi iroyin nipa iṣẹlẹ naa to yin leti bo ba ṣe n lọ.


Igbimọ to n pẹtu saawọ ninu ẹgbẹ APC ti gunlẹ si Kwara

Ibrahim Alagunmu, Ilọrin Aje, Monde, ọṣẹ yii ni ẹgbẹ oṣelu APC nipinlẹ Kwara gbalejo igbimọ ti apapọ ẹgbẹ naa gbe kalẹ lati pẹtu sọkan awọn ti inu n bi ninu ẹgbẹ oṣelu ọhun nipinlẹ naa. Sẹnetọ Abdullahi Adamu lo n ṣaaju wọn. Ni kete ti wọn si wọ ipinlẹ naa, ọfiisi Gomina Abdulrahman Abdulrasaq, ni wọn kọkọ gba lọ, ti Adamu to jẹ adari igbimọ ọhun si sọ fun gomina pe awọn to n fapa janu lawọn yoo kọkọ ba sọrọ, lẹyin naa lawọn oloye ẹgbẹ, ko too waa kan awọn agbaagba ẹgbẹ. O ni eyi yoo ri bẹẹ ki awọn ma baa fa ori apa kan da apa keji si, ati pe awọn o ni i faaye gba eyikeyii igbesẹ tabi ọrọ ti yoo pin ẹgbẹ oṣelu naa yẹlẹyẹlẹ tabi ti yoo tabuku iṣejọba ẹgbẹ oṣelu APC nipinlẹ Kwara. O tẹsiwaju pe awọn ti wa niluu Ilọrin bayii lati tẹti si ohun to fa ede-aiyede awọn ọmọ ẹgbẹ kan, ohun ti wọn n binu si, awọn yoo si wa ọna abayọ si i, tori pe agbe ma ja kan ko si, aja ma tan ni ko dara. Gomina Abdulrazak jẹẹjẹ atilẹyin fun awọn igbimọ naa ki wọn le ṣe aseye ti alakan n ṣepo.


O ni eyi yoo ri bẹẹ ki awọn ma baa fa ori apa kan da apa keji si, ati pe awọn o ni i faaye gba eyikeyii igbesẹ tabi ọrọ ti yoo pin ẹgbẹ oṣelu naa yẹlẹyẹlẹ tabi ti yoo tabuku iṣejọba ẹgbẹ oṣelu APC nipinlẹ Kwara. O tẹsiwaju pe awọn ti wa niluu Ilọrin bayii lati tẹti si ohun to fa ede-aiyede awọn ọmọ ẹgbẹ kan, ohun ti wọn n binu si, awọn yoo si wa ọna abayọ si i, tori pe agbe ma ja kan ko si, aja ma tan ni ko dara. Gomina Abdulrazak jẹẹjẹ atilẹyin fun awọn igbimọ naa ki wọn le ṣe aseye ti alakan n ṣepo. Lara awọn to dipo oṣelu mu ti wọn gbalejo awọn igbimọ naa pẹlu gomina ni Igbakeji rẹ, Ọgbẹni Kayode Alabi; Abẹnugan ileegbimọ aṣofin ni Kwara, Họnarebu Salihu Yakubu Danladi; Sẹnetọ to n soju ẹkun idibo ariwa Kwara, Ọgbẹni Umar Sadiq, Sẹnetọ to n soju Guusu Kwara, Ọgbẹni Lọla Ashiru, adele alaga ẹgbẹ oṣelu APC, nipinlẹ Kwara, Abdullahi Samari ati Alaga tuntun ti wọn ṣẹṣẹ digbo yan fun ẹgbẹ naa Ọmọọba Sunday Fagbemi, ati bẹẹ bẹẹ lọ.


Lara awọn to dipo oṣelu mu ti wọn gbalejo awọn igbimọ naa pẹlu gomina ni Igbakeji rẹ, Ọgbẹni Kayode Alabi; Abẹnugan ileegbimọ aṣofin ni Kwara, Họnarebu Salihu Yakubu Danladi; Sẹnetọ to n soju ẹkun idibo ariwa Kwara, Ọgbẹni Umar Sadiq, Sẹnetọ to n soju Guusu Kwara, Ọgbẹni Lọla Ashiru, adele alaga ẹgbẹ oṣelu APC, nipinlẹ Kwara, Abdullahi Samari ati Alaga tuntun ti wọn ṣẹṣẹ digbo yan fun ẹgbẹ naa Ọmọọba Sunday Fagbemi, ati bẹẹ bẹẹ lọ.


Gomina ipinlẹ Ebonyi, David Umahi, ṣabẹwo si Buhari, o loun naa fẹẹ dupo aarẹ

Faith Adebọla Ko ti i pe wakati mẹrinlelogun ti Aṣiwaju Bọla Ahmed Tinubu ṣabẹwo si Aarẹ Muhammadu Buhari lati fi erongba rẹ to o leti pe oun maa jade dupo aarẹ lọdun 2023, ti Gomina ipinlẹ Ebonyi, David Umahi, naa ti ṣabẹwo tiẹ, oun naa ti lọọ sọ fun Buhari pe oun maa dupo aarẹ ninu eto idibo gbogbogboo to n bọ. Abẹ asia All Progressive Congress (APC) loun naa si ti maa jade. Umahi ṣalaye fawọn oniroyin lẹyin ipade toun ati Buhari tilẹkun mọri ṣe nile ijọba, l’Abuja, lọjọ Iṣẹgun, Tusidee ọsẹ yii, pe igbesẹ naa pọn dandan lati jẹ ki Aarẹ mọ ipinnu oun. Gomina naa sọ pe Ọlọrun nikan lo mọ ẹni ti ipo naa yoo ja mọ lọwọ, ṣugbọn ko sohun to buru lati ja fun un, paapaa beeyan ba ni ero rere lọkan bii toun. “Idije ni, eeyan kan ṣoṣo ki i da nikan dije, emi o si wo aago alaago ṣiṣẹ, mo ni ero rere lati tun orileede yii ṣe, mo si gbagbọ pe mo maa ni anfaani lati ṣe e, tori awọn eeyan ti wọn ti ri iṣẹ ribiribi ti mo ṣe nipinlẹ Ebonyi lo bẹ mi lati jade fun ipo aarẹ. “Bi ẹgbẹ APC ba fi aaye silẹ ki kaluku dan agbara ẹ wo, mo gbagbọ pe ma a jawe olubori lati ṣoju ẹgbẹ naa ninu eto idibo to n bọ.


Gomina naa sọ pe Ọlọrun nikan lo mọ ẹni ti ipo naa yoo ja mọ lọwọ, ṣugbọn ko sohun to buru lati ja fun un, paapaa beeyan ba ni ero rere lọkan bii toun. “Idije ni, eeyan kan ṣoṣo ki i da nikan dije, emi o si wo aago alaago ṣiṣẹ, mo ni ero rere lati tun orileede yii ṣe, mo si gbagbọ pe mo maa ni anfaani lati ṣe e, tori awọn eeyan ti wọn ti ri iṣẹ ribiribi ti mo ṣe nipinlẹ Ebonyi lo bẹ mi lati jade fun ipo aarẹ. “Bi ẹgbẹ APC ba fi aaye silẹ ki kaluku dan agbara ẹ wo, mo gbagbọ pe ma a jawe olubori lati ṣoju ẹgbẹ naa ninu eto idibo to n bọ. “Ti mo ba si di aarẹ, ma a fi tọkan tara ṣiṣẹ fun orileede yii gẹgẹ bi mo ṣe ṣe nipinlẹ Ebonyi, gẹgẹ bii gomina. Iṣẹ olori orileede ki i ṣe yọbọkẹ, iṣẹ teeyan gbọdọ ṣe bii okoowo gidi ni, ki awọn ọmọ orileede yii si janfaani ẹ.” Bakan naa ni Umahi loun ti ba Aarẹ Buhari sọrọ lori ọna to daa ju lati fopin si wahala eto aabo to polukurumuṣu lasiko yii, o si loun ti fi da aarẹ loju pe oun lagbara ati ọgbọn lati mu Naijiria goke agba.


“Ti mo ba si di aarẹ, ma a fi tọkan tara ṣiṣẹ fun orileede yii gẹgẹ bi mo ṣe ṣe nipinlẹ Ebonyi, gẹgẹ bii gomina. Iṣẹ olori orileede ki i ṣe yọbọkẹ, iṣẹ teeyan gbọdọ ṣe bii okoowo gidi ni, ki awọn ọmọ orileede yii si janfaani ẹ.” Bakan naa ni Umahi loun ti ba Aarẹ Buhari sọrọ lori ọna to daa ju lati fopin si wahala eto aabo to polukurumuṣu lasiko yii, o si loun ti fi da aarẹ loju pe oun lagbara ati ọgbọn lati mu Naijiria goke agba.


Afẹnifẹre ko ni i ṣatilẹyin fẹnikẹni, afi ti wọn ba kọkọ tun iwe ofin Naijiria ṣe

Faith Adebọla, Eko Ẹgbẹ Afẹnifẹre, ẹgbẹ to n jijangbara fun ilẹ Yoruba ti sọ pe awọn ko ni i ṣatilẹyin fun ẹnikẹni lati de ipo aarẹ ati awọn ipo oṣelu mi-in ninu eto idibo gbogbogbo to n bọ lọdun 2023, lai jẹ pe ijọba kọkọ ṣatunṣe to yẹ si iwe ofin ilẹ wa, ti wọn si mu awọn aleebu pataki kan kuro ninu ofin ọhun. Olori ẹgbẹ Afẹnifẹre, Oloye Ayọ Adebanjọ, lo sọrọ yii fun iweeroyin Punch, nigba ti wọn bi i leere ero ẹgbẹ naa lori igbesẹ Aṣiwaju Bọla Tinubu to ṣabẹwo si Aarẹ Muhammadu Buhari lọjọ Aje, Mọnde, lati kede pe oun maa dupo aarẹ ninu eto idibo to n bọ. Alagba Adebanjọ sọ pe: “Ohun to ṣe pataki lakooko yii si ẹgbẹ Afẹnifẹre ni atunṣe to yẹ ko kọkọ waye si ofin ilẹ wa, ilana oṣelu, ati awọn eto iṣakoso Naijiria. “Afi ka kọkọ da orileede yii pada si eto ilana iṣakoso to wa deede, to si tọna, ki awọn ijọba ẹlẹkunjẹkun si lominira lati ṣakoso bo ṣe yẹ, ki i ṣe iru eyi ti a ti n ba bọ titi dasiko yii. Awọn nnkan to wọ ninu iwe ofin naa ṣe pataki ka kọkọ tun wọn ṣe, iwa omugọ ni lati sọ pe a o maa lo o lọ bẹẹ, ka si reti pe ki nnkan rere tibẹ yọ. “Tinubu ni ẹtọ labẹ ofin lati sọ pe oun fẹẹ dupo aarẹ, gbogbo eeyan naa lo niru ẹtọ bẹẹ, ko si nnkan babara kan ninu iyẹn.


“Afi ka kọkọ da orileede yii pada si eto ilana iṣakoso to wa deede, to si tọna, ki awọn ijọba ẹlẹkunjẹkun si lominira lati ṣakoso bo ṣe yẹ, ki i ṣe iru eyi ti a ti n ba bọ titi dasiko yii. Awọn nnkan to wọ ninu iwe ofin naa ṣe pataki ka kọkọ tun wọn ṣe, iwa omugọ ni lati sọ pe a o maa lo o lọ bẹẹ, ka si reti pe ki nnkan rere tibẹ yọ. “Tinubu ni ẹtọ labẹ ofin lati sọ pe oun fẹẹ dupo aarẹ, gbogbo eeyan naa lo niru ẹtọ bẹẹ, ko si nnkan babara kan ninu iyẹn. “Emi o sọrọ nipa Tinubu lasiko yii, mi o tiẹ le sọrọ nipa ẹnikẹni rara, ohun to jẹ wa logun ni pe ki atunto ati atunṣe kọkọ waye, aijẹ bẹẹ, niṣe la n pọti ile ẹkan, ko si le seso rere.” Bẹẹ ni baba ẹni ọdun mẹtalelaaadọrun-un naa sọ.


“Emi o sọrọ nipa Tinubu lasiko yii, mi o tiẹ le sọrọ nipa ẹnikẹni rara, ohun to jẹ wa logun ni pe ki atunto ati atunṣe kọkọ waye, aijẹ bẹẹ, niṣe la n pọti ile ẹkan, ko si le seso rere.” Bẹẹ ni baba ẹni ọdun mẹtalelaaadọrun-un naa sọ.


Dukia rẹpẹtẹ ṣofo sinu ijanba ina lọja Agbeni, n’Ibadan

Ọlawale Ajao, Ibadan Dukia ti ko mọ ni owo kekere lo ṣegbe sinu ijamba ina to waye lọja Agbeni, n’Ibadan, laaarọ ọjọ Aje, Mọnde, ọsẹ yii. Ohun tawọn kan n sọ saa ni pe o ṣee ṣe ko jẹ waya ina ilẹntiriiki to ti bo lo kọ lu ara wọn ninu ọkan ninu awọn ṣọọbu to wa ninu oja naa tina fi sọ. Bẹẹ lawọn kan n sọ pe boya ina amuku siga ti ẹnikan sọ silẹ nibi kan ninu ọja lo ṣee ṣe ko fa ijamba naa. Lọrọ kan, ko sẹni to mọ ohun to ṣokunfa ijamba ọhun gan-an, awọn to kọkọ denu ọja naa laaarọ yii ni wọn debẹ ti wọn kan ṣadeede ri i tina n jo. Gẹgẹ b’ALAROYE ṣe gbọ, loju-ẹsẹ lawọn to tete de ọja ti bẹrẹ si i rọmi lu ina ọhun lati pa a. Bi wọn ṣe n ṣeyi naa lawọn kan n pe ẹrọ ibanisọrọ awọn panapana. Nigba to n fidi iroyin yii mulẹ, ọga agba ileeṣẹ panapana ipinlẹ Ọyọ, Ọgbẹni Moshood Adewuyi sọ pe ṣọọbu mẹrin lọwọ ijanba ina ọhun ti ba ko too di pe wọn pe awọn, lọgan lawọn si yara lọ sibẹ ti awọn pana ọhun lai fasiko ṣofo.


Ala lasan ni Tinubu to loun fẹẹ ṣe aarẹ Naijiria n la-Bọde George

Faith Adebọla, Eko Igbakeji alaga ẹgbẹ oṣelu PDP nigba kan, Oloye Bọde George, ti sọrọ nipa erongba Aṣiwaju Bọla Ahmed Tinubu lati dije fun ipo aarẹ orileede wa lasiko eto idibo to n bọ lọdun 2023, o ni ala irọ ni Tinubu n la, ohun ti ko le ṣẹlẹ ni. Ṣe lọjọ Aje, Mọnde, ọjọ kẹwaa, oṣu yii, ni Tinubu bawọn oniroyin sọrọ lẹyin ipade pataki kan toun ati Aarẹ Muhammadu Buhari tilẹkun mọri ṣe l’Abuja, pe oun ti sọ erongba oun lati dupo aarẹ orileede yii lọdun 2023 di mimọ fun Aarẹ, o lafọbajẹ loun tẹlẹ, asiko si ti to toun fẹẹ jọba wayi. Ọrọ yii ni Bọde George n fesi si nigba to n ba iweeroyin Punch sọrọ lọjọ Mọnde naa, o ni ọpọ eeyan to kunju oṣuwọn lati jẹ aarẹ orileede yii lo wa nilẹ Yoruba, ṣugbọn Bọla Tinubu ko si lara wọn. “Awada kẹrikẹri ni erongba Tinubu yii. Ipo aarẹ orileede Naijiria ko si fawọn eeyan bii Bọla Tinubu. Ẹ wo bo ṣe ba ọrọ-aje ati alumọọni ilu Eko jẹ.


“Awada kẹrikẹri ni erongba Tinubu yii. Ipo aarẹ orileede Naijiria ko si fawọn eeyan bii Bọla Tinubu. Ẹ wo bo ṣe ba ọrọ-aje ati alumọọni ilu Eko jẹ. O yaayan lẹnu pe iru ẹ le tun n loun lalaa lati di aarẹ orileede yii. Ala ọsangangan lo n la, o n tan’ra ẹ jẹ ni. “Ibi ti ọrọ ipo aarẹ to kan yii maa ja si maa ya Tinubu funra ẹ lẹnu, nigba to ba ri i bawọn to n fọkan tan ṣe maa ja a kulẹ.


O yaayan lẹnu pe iru ẹ le tun n loun lalaa lati di aarẹ orileede yii. Ala ọsangangan lo n la, o n tan’ra ẹ jẹ ni. “Ibi ti ọrọ ipo aarẹ to kan yii maa ja si maa ya Tinubu funra ẹ lẹnu, nigba to ba ri i bawọn to n fọkan tan ṣe maa ja a kulẹ. “Abuku nla lo maa jẹ fun ilẹ Yoruba, to ba jẹ pe a o ri ẹlomi-in fa kalẹ laduru gbogbo eeyan to wa nilẹ yii, afi iru Tinubu.” Bakan naa ni Bọde George sọ pe ko yẹ ko jẹ iru ileeṣẹ Aarẹ, ile ijọba apapọ, tawọn eeyan bọwọ fun ni Tinubu yoo ti lọ maa kede erongba rẹ lati dupo aarẹ, o ni ko bọ si i rara.


“Abuku nla lo maa jẹ fun ilẹ Yoruba, to ba jẹ pe a o ri ẹlomi-in fa kalẹ laduru gbogbo eeyan to wa nilẹ yii, afi iru Tinubu.” Bakan naa ni Bọde George sọ pe ko yẹ ko jẹ iru ileeṣẹ Aarẹ, ile ijọba apapọ, tawọn eeyan bọwọ fun ni Tinubu yoo ti lọ maa kede erongba rẹ lati dupo aarẹ, o ni ko bọ si i rara.


Olori ijọba fidi-hẹ nigba kan, Ernest Shonekan, ti ku o

Jọkẹ Amọri Olori ijọba fidi-hẹ lorileede wa nigba kan, Ernest Shonẹkan ti jade laye lẹni ọdun marundinlaaadọrun. Iroyin to tẹ ALAROYE lọwọ ni pe ileewosan aladaani kan ti wọn n pe ni Evercare Hospital, to wa ni Lekki, niluu Eko ni baba naa dakẹ si. Baba yii lo gbajọba lẹyin ti Ọgagun Ibrahim Babangida fipo naa silẹ lẹyin to fagi le abajade esi idibo to yẹ ko gbe Oloye Kaṣimawo Abiọla wọle lọdun 1993. Oun lo ṣejọba yii lati ọjọ kẹrindinlọgbọ, oṣu kẹjọ, titi di ọjọ kẹtadinlogun, oṣu kọkanla, ọdun 1993, ti Abacha doju ijọba naa de, to si pada di aarẹ ologun ilẹ wa.


Gomina Dapọ Abiọdun ti fọwọ si ofin to faaye gba awọn ẹbi ọba lati sin wọn nilana ẹsin wọn

Adefunkẹ Adebiyi, Abẹokuta Aba kan to fẹrẹ da wahala silẹ laarin awọn oniṣẹṣe atawọn ọba alaye nipinlẹ Ogun nigba kan, lori pe ki wọn sin ọba alaye nilana ẹsin Islam abi ti Kristiẹni ti gba aṣẹ ijọba bayii. Gomina Dapọ Abiọdun ti buwọ lu u pe ẹsin ti ọba ba n sin ko too ku ni ki wọn fi sin in, awọn ẹbi ọba si ti lẹnu nibẹ, ki i ṣe aṣẹ awọn oniṣẹṣe ni yoo maa mulẹ mọ. Yatọ si ti ilana sinsin ọba tofin yii faṣẹ si, bakan naa lo tun n ri si ilana ti wọn yoo maa gba yan ọba alaye nipinlẹ Ogun ati ipo ti wọn yoo to wọn si. Ọjọ Aje, Mọnde, ọjọ kẹwaa, oṣu kin-in-ni, ọdun 2022, ni Gomina Abiọdun buwọ lu iwe ofin naa l’Oke-Mosan, niṣeju Awujalẹ ilẹ Ijẹbu, Ọba Sikiru Adetọna, Akarigbo Rẹmọ, Ọba Babatunde Ajayi ati Olu Ilaro, Ọba Kẹhinde Olugbenle. Bakan naa ni ofin yii ṣoju abẹnugan ileegbimọ aṣofin Ogun, Ọlakunle Oluọmọ, ẹni to jẹrii si i pe ọkan ninu awọn aba to mi ilẹ naa titi ni gomina buwọ lu yii, nitori o ni i ṣe pẹlu ipade ita gbangba lọpọ igba pẹlu awọn tọrọ kan, ko too di pe o yọri sibi to yọri si yii. Ninu ọrọ Gomina Dapọ Abiọdun lẹyin to buwọ lu ofin naa tan, o ni ki i ṣe pe ofin yii koyan awọn oniṣẹṣe to n fọba jẹ kere, nitori iṣẹṣe lagba.


Ọjọ Aje, Mọnde, ọjọ kẹwaa, oṣu kin-in-ni, ọdun 2022, ni Gomina Abiọdun buwọ lu iwe ofin naa l’Oke-Mosan, niṣeju Awujalẹ ilẹ Ijẹbu, Ọba Sikiru Adetọna, Akarigbo Rẹmọ, Ọba Babatunde Ajayi ati Olu Ilaro, Ọba Kẹhinde Olugbenle. Bakan naa ni ofin yii ṣoju abẹnugan ileegbimọ aṣofin Ogun, Ọlakunle Oluọmọ, ẹni to jẹrii si i pe ọkan ninu awọn aba to mi ilẹ naa titi ni gomina buwọ lu yii, nitori o ni i ṣe pẹlu ipade ita gbangba lọpọ igba pẹlu awọn tọrọ kan, ko too di pe o yọri sibi to yọri si yii. Ninu ọrọ Gomina Dapọ Abiọdun lẹyin to buwọ lu ofin naa tan, o ni ki i ṣe pe ofin yii koyan awọn oniṣẹṣe to n fọba jẹ kere, nitori iṣẹṣe lagba. Gomina ni ṣugbọn ẹtọ ọmọniyan ko ṣee tẹ loju mọlẹ, ara anfaani ti ẹnikọọkan ni gẹgẹ bii ọmọ orilẹ-ede yii si ni lati ṣe ẹsin to wu u, ki wọn si sin in nilana rẹ to ba gbesẹ. Gomina sọ pe ofin naa wa lati yanju awuyewuye to maa n waye lori bo ṣe yẹ ki wọn sin ọba ni. O ni lati isinyii lọ, awọn ẹbi ọba to ba gbesẹ lẹtọọ lati paṣẹ lori bi wọn yoo ṣe sin eeyan wọn, iyẹn ko ni ki wọn tapa sawọn ohun ti aṣa ba wi bi gomina ṣe sọ, ṣugbọn nnkan ti yatọ si ti tẹlẹ to jẹ wọn o lẹnu nibẹ rara.


Gomina ni ṣugbọn ẹtọ ọmọniyan ko ṣee tẹ loju mọlẹ, ara anfaani ti ẹnikọọkan ni gẹgẹ bii ọmọ orilẹ-ede yii si ni lati ṣe ẹsin to wu u, ki wọn si sin in nilana rẹ to ba gbesẹ. Gomina sọ pe ofin naa wa lati yanju awuyewuye to maa n waye lori bo ṣe yẹ ki wọn sin ọba ni. O ni lati isinyii lọ, awọn ẹbi ọba to ba gbesẹ lẹtọọ lati paṣẹ lori bi wọn yoo ṣe sin eeyan wọn, iyẹn ko ni ki wọn tapa sawọn ohun ti aṣa ba wi bi gomina ṣe sọ, ṣugbọn nnkan ti yatọ si ti tẹlẹ to jẹ wọn o lẹnu nibẹ rara. Ninu ọrọ tiẹ, Kọmiṣanna ati olootu eto idajọ nipinlẹ Ogun, Amofin Oluwaṣina Ogungbade, sọ pe ofin yii ti i ṣe akọkọ iru ẹ nilẹ Yoruba waye kawọn ọba alaye le fi kun ojuṣe wọn nipa idagbasoke ipinlẹ yii ni. O loun nigbagbọ pe awọn ipinlẹ mi-in naa yoo kọṣẹ eyi lara Ogun laipẹ. Awujalẹ ilẹ Ijẹbu, Ọba Sikiru Adetọna, dupẹ lọwọ Ọlọrun pe aba yii di ofin loju oun.


Ninu ọrọ tiẹ, Kọmiṣanna ati olootu eto idajọ nipinlẹ Ogun, Amofin Oluwaṣina Ogungbade, sọ pe ofin yii ti i ṣe akọkọ iru ẹ nilẹ Yoruba waye kawọn ọba alaye le fi kun ojuṣe wọn nipa idagbasoke ipinlẹ yii ni. O loun nigbagbọ pe awọn ipinlẹ mi-in naa yoo kọṣẹ eyi lara Ogun laipẹ. Awujalẹ ilẹ Ijẹbu, Ọba Sikiru Adetọna, dupẹ lọwọ Ọlọrun pe aba yii di ofin loju oun. Kabiyesi sọ pe ati Musulumi ati Kristẹni lo da si aba to dofin ọhun, bẹẹ lo dupẹ lọwọ Gomina Abiọdun to jẹ ko ṣee ṣe. Olu Ilaro, Ọba Kẹhinde Olugbenle, sọ pe ọpọlọpọ nnkan lo ṣẹlẹ lori ofin yii, ṣugbọn ofin atunṣe ni, to sọ ohun to yẹ ki kaluku mọ fun un. Bẹẹ ni Akarigbo Rẹmọ, Ọba Babatude Ajayi, sọ pe ofin yii kọja a n sin ọba lasan, nitori gbogbo ohun to ni i ṣe pẹlu awọn ọba lo ti ṣalaye, o si da oun loju pe wẹrẹ lọrọ gbogbo to jẹ tọlọba yoo maa yanju nisinyii pẹlu ofin tuntun naa.


Kabiyesi sọ pe ati Musulumi ati Kristẹni lo da si aba to dofin ọhun, bẹẹ lo dupẹ lọwọ Gomina Abiọdun to jẹ ko ṣee ṣe. Olu Ilaro, Ọba Kẹhinde Olugbenle, sọ pe ọpọlọpọ nnkan lo ṣẹlẹ lori ofin yii, ṣugbọn ofin atunṣe ni, to sọ ohun to yẹ ki kaluku mọ fun un. Bẹẹ ni Akarigbo Rẹmọ, Ọba Babatude Ajayi, sọ pe ofin yii kọja a n sin ọba lasan, nitori gbogbo ohun to ni i ṣe pẹlu awọn ọba lo ti ṣalaye, o si da oun loju pe wẹrẹ lọrọ gbogbo to jẹ tọlọba yoo maa yanju nisinyii pẹlu ofin tuntun naa. Tẹ o ba gbagbe, awọn oniṣẹṣe to n ri si etutu ọba ti figba kan lawọn ko fara mọ aba lati maa sin ọba nilana ẹsin Kristiẹni tabi Islam. Wọn ni wọn ki i ke Aleluyah n’Ipebi, wọn ko si fi Ṣalam alaikum ṣoro ọba ri, ilana etutu ṣiṣe leeyan fi n di kabiyesi alaṣẹ ekeji oriṣa, ilana naa ni yoo si tọ lọjọ to ba ṣipo pada, to darapọ mọ awọn ẹni iṣaaju to ti lọ. Awọn oniṣẹṣe ko fara mọ awọn aṣofin Ogun ti wọn n gbe aba ọhun yẹwo nigba naa, wọn ni ọrọ to ba gba sisọ ni fitila, ẹni kan ki i sọ ọ bina ba ku.


Tẹ o ba gbagbe, awọn oniṣẹṣe to n ri si etutu ọba ti figba kan lawọn ko fara mọ aba lati maa sin ọba nilana ẹsin Kristiẹni tabi Islam. Wọn ni wọn ki i ke Aleluyah n’Ipebi, wọn ko si fi Ṣalam alaikum ṣoro ọba ri, ilana etutu ṣiṣe leeyan fi n di kabiyesi alaṣẹ ekeji oriṣa, ilana naa ni yoo si tọ lọjọ to ba ṣipo pada, to darapọ mọ awọn ẹni iṣaaju to ti lọ. Awọn oniṣẹṣe ko fara mọ awọn aṣofin Ogun ti wọn n gbe aba ọhun yẹwo nigba naa, wọn ni ọrọ to ba gba sisọ ni fitila, ẹni kan ki i sọ ọ bina ba ku. Ṣugbọn ni bayii ti Gomina fi fofin yanju ọrọ, boya awọn oniṣẹṣe yoo tun wi nnkan kan la o le sọ.


Ṣugbọn ni bayii ti Gomina fi fofin yanju ọrọ, boya awọn oniṣẹṣe yoo tun wi nnkan kan la o le sọ.


Wọn yinbọn pa ọlọkada n’Ibadan, wọn tun gbe  ọkada ẹ lọ

Ọlawale Ajao, Ibadan Kayeefi niku ọlọkada kan ṣi n jẹ fun gbogbo ara ipinlẹ Ọyọ, paapaa, awọn olugbe adugbo Akinyẹle, n’Ibadan, pẹlu bi wọn ṣe yinbọn pa ọkunrin naa, idi ti wọn si ṣe ran an lọ sọrun ko ti i ye ẹnikan Laaarọ kutu ijẹta, iyẹn ọjọ Aiku, Sannde, ọjọ kẹsan-an, oṣu kin-in-ni, ọdun 2022 yii, niṣẹlẹ ọhun waye, nigba tawọn amookunṣika ẹda ọhun tẹnikẹni ko ti i mọ bayii da ọkunrin naa lọna loju ọna ti wọn n gba t’Ibadan lọ siluu Ọyọ nigba kan, ti wọn si ran an lọ sọrun apapandodo. Gẹgẹ b’ALAROYE ṣe gbọ, niṣe lawọn olubi eeyan naa gbe ọkada ọkunrin naa sa lọ lẹyin ti wọn yinbọn pa a tan. Olugbe adugbo ohun kan to ba akọroyin wa sọrọ lori iṣẹlẹ yii fidi ẹ mulẹ pe o fẹẹ jẹ ojoojumọ lawọn ole n ja maṣinni gba mọ awọn ọlọkada lọwọ lagbegbe yii. Gẹgẹ bo ṣe sọ, ‘Wọn pa ọkunrin kan si oju ọna Ibadan si Ọyọ lọjọ Sannde. A n fi akoko yii ke si ọga agba awọn ọlọpaa ipinlẹ Ọyọ lati wa nnkan ṣe si ọrọ awọn adigunjale yii nitori o fẹẹ jẹ pe ojoojumọ ni wọn n da awọn ọlọkada lọna lAkinyẹle”.


Mo lọọ ṣalaye fun Buhari pe mo fẹẹ dupo aarẹ Naijiria ni-Tinubu

Faith Adebọla Aṣaaju ẹgbẹ oṣelu APC to tun figba kan jẹ gomina ipinlẹ Eko tẹlẹ, Sẹnetọ Bọla Ahmed Tinubu, ti sọ pe ohun to gbe oun de ileejọba ni Abuja ni lati fi erongba oun han fun Aarẹ Muhammadu Buhari pe oun feẹ dupo aarẹ ilẹ wa. Lẹyin ipade bonkẹlẹ to ṣe pẹlu Buhari ni Mọnde, ọjọ Aje, ọsẹ yii, lo sọrọ naa fun awọn oniroyin nile ijọba niluu Abuja. Ṣe ni aarọ kutu ọjọ Aje ni iroyin ti kọkọ gbe e pe ijiroro pataki kan n lọ lọwọ laarin Adari ẹgbẹ oṣelu All Progressives Congress (APC) yii ati Aarẹ Muhammadu Buhari nile ijọba apapọ to wa lolu-ilu wa, Abuja. Tẹ o ba gbagbe, ọjọ kọkanlelọgbọn, oṣu kẹwaa, ọdun to kọja, ni gomina ipinlẹ Eko tẹlẹ ri naa, ṣabẹwo si Aarẹ Buhari, Oloye Bisi Akande si wa pẹlu wọn lọjọ naa. Lọtẹ yii, Tinubu nikan ati Buhari ni wọn ṣepade, wọn si tilẹkun mọri ni, wọn ko faaye gba awọn oniroyin kankan.


Atunto ti Ajimọbi ṣe ti ba eto ọba jijẹ n’Ibadan jẹ-Baalẹ Ekotẹdo

Wale Ajao, Ibadan Awọn kan n sọ pe iyi ni fun Olubadan lati ko awọn ọba alade rẹpẹtẹ lẹyin nigba to ba n lọ sode. Iyẹn ọba to ba n lọọ tọrọ owo lọwọ aarẹ tabi gomina. Ko si Olubadan kankan to jẹ iru ijẹkujẹ bẹẹ ri ninu itan. Erongba Ajimọbi daa lori ọba to fi awọn agba ijoye jẹ, ṣugbọn ko ro atubọtan ẹ. Ko mọ pe ọrọ yẹn yoo ba aṣa Ibadan ati eto bi wọn ṣe n jọba jẹ. Ara ẹ naa lo delẹ yii. Njẹ ẹ gbọ ọ ri ninu itan pe Olubadan atawọn ijoye rẹ pera wọn lẹjọ ri bi?


Erongba Ajimọbi daa lori ọba to fi awọn agba ijoye jẹ, ṣugbọn ko ro atubọtan ẹ. Ko mọ pe ọrọ yẹn yoo ba aṣa Ibadan ati eto bi wọn ṣe n jọba jẹ. Ara ẹ naa lo delẹ yii. Njẹ ẹ gbọ ọ ri ninu itan pe Olubadan atawọn ijoye rẹ pera wọn lẹjọ ri bi? Ti Sẹnetọ Balogun ba jẹ Olubadan, ti awọn agba ijoye rẹ ba lọ saafin lati lọọ ṣepade pẹlu ẹ, ṣe wọn yoo dọbalẹ fun un abi wọn ko ni i dọbalẹ fun un. Gbogbo nnkan to yẹ ki Ajimọbi ro daadaa ree ko too fi awọn agba ijoye jọba. Ẹyin ẹ wo bi Olubadan ṣe waja ti awọn ijoye rẹ ko debi eto isinku ẹ. Bi wọn ba gba ọrọ ọba ti Ajimọbi fi wọn jẹ yii silẹ bẹẹ, ade ti Ajimọbi de fun wọn ko ni i jẹ ki awọn agba-ijoye yii le maa ṣe ẹyẹ ikẹyin fun Olubadan yoowu to ba jẹ.


Ti Sẹnetọ Balogun ba jẹ Olubadan, ti awọn agba ijoye rẹ ba lọ saafin lati lọọ ṣepade pẹlu ẹ, ṣe wọn yoo dọbalẹ fun un abi wọn ko ni i dọbalẹ fun un. Gbogbo nnkan to yẹ ki Ajimọbi ro daadaa ree ko too fi awọn agba ijoye jọba. Ẹyin ẹ wo bi Olubadan ṣe waja ti awọn ijoye rẹ ko debi eto isinku ẹ. Bi wọn ba gba ọrọ ọba ti Ajimọbi fi wọn jẹ yii silẹ bẹẹ, ade ti Ajimọbi de fun wọn ko ni i jẹ ki awọn agba-ijoye yii le maa ṣe ẹyẹ ikẹyin fun Olubadan yoowu to ba jẹ.


Olorin Sọkọ, Dayọ Kujọre, jade laye

Faith Adebọla Gbajugbaju onkọrin Juju nni, Dayọ Kujọrẹ, tawọn eeyan mọ si Wonder Dayọ, ti doloogbe. Iyawo oloogbe naa lo fidi iṣẹlẹ yii mulẹ lọjọ Aje, Mọnde, ọjọ kẹwaa, oṣu ki-in-ni yii. Ko ti i sẹni to le sọ pato ohun to ṣokunfa iku ojiji yii. Ilu mọ-ọn-ka olorin juju yii gbajumọ fun awo orin to pe akọle ẹ ni ‘Sọkọ’, ‘Sọkọ Extra’ ati awọn orin aladun mi-in to gbe jade. Ọpọ ọdun lọmọ bibi ilu Abẹokuta, nipinlẹ Ogun, yii fi wa lorileede Amẹrika.


MC Oluọmọ ko le jọba Oṣodi, ki i ṣọmọ Oṣodi – Adele ọba

Faith Adebọla Alaaji Biliaminu Adisa Akinọla, Adele ọba ilu Oṣodi ti sọ pe ọrọ ọba jijẹ niluu Oṣodi, nipinlẹ Eko, fun Alaga ẹgbẹ awọn onimọto NURTW, Alaaji Musiliu Akinsanya, tawọn eeyan mọ si MC Oluọmọ, da bii ọrọ ẹran aja ti ko le kan lemọọmu lae ni. Ninu ifọrọwanilẹnuwo kan to ṣe pẹlu iweeroyin Tribune lọjọ Aiku, Sannde, to lọ yii, Akinọla ni oun ṣi n gbọ ahesọ ọrọ naa ni, oun ko si ro pe ootọ kan wa nibẹ, nitori MC Oluọmọ funra ẹ mọ pe oun ki i ṣe ọmọ bibi ilu Oṣodi. “Ẹ jẹ ki n la a mọlẹ fun yin pe ti Musiliu Akinsanya (MC Oluọmọ) ba loun fẹẹ jọba l’Oṣodi, adabọwọ ara ẹ niyẹn, ko sẹni to maa ba a fọwọ si i, ko si le jọba ibẹ. “Ohun to foju han kedere ni pe idile Akinsanya ko wa lati Oṣodi, wọn ki i ṣọmọ Oṣodi, wọn o si si lara awọn idile ọlọba Oṣodi. Ayalegbe ni wọn, tẹnanti wa ni wọn. Mo gbọ ti wọn lo n pitan pe oun wa latilẹ Awori kan nibi kan, emi o mọ ilẹ Awori to n tọka si o.


“Ohun to foju han kedere ni pe idile Akinsanya ko wa lati Oṣodi, wọn ki i ṣọmọ Oṣodi, wọn o si si lara awọn idile ọlọba Oṣodi. Ayalegbe ni wọn, tẹnanti wa ni wọn. Mo gbọ ti wọn lo n pitan pe oun wa latilẹ Awori kan nibi kan, emi o mọ ilẹ Awori to n tọka si o. “Bi wọn ba fi le faaye gba a pe ko jọba Oṣodi, wọn fẹẹ wọ ipo ọba alaye Yoruba nilẹ yẹn. Ori apere ki i ṣe ibi teeyan kan n dide lọjọ kan pe oun maa fowo ra, irọ ni. Awọn ilana ati aṣa pẹlu alakalẹ wa fun ọba jijẹ.


“Bi wọn ba fi le faaye gba a pe ko jọba Oṣodi, wọn fẹẹ wọ ipo ọba alaye Yoruba nilẹ yẹn. Ori apere ki i ṣe ibi teeyan kan n dide lọjọ kan pe oun maa fowo ra, irọ ni. Awọn ilana ati aṣa pẹlu alakalẹ wa fun ọba jijẹ. O ru mi loju nigba ti mo gbọ, mo si mọ pe ijọba ipinlẹ Eko ko ni i da a laṣa lati fipa gbe Musiliu Akinsanya le awọn eeyan Oṣodi lori, tori ki i ṣe ọmọọba Oṣodi, idile wọn ko wa lati Oṣodi. Mo ti wa itan, mo ti tọpasẹ wọn, ko si apa ibikan ti Akinsanya fi ba Oṣodi tan, bẹẹ ni ipo ọba ko tiẹ kan wọn rara.” Bẹẹ ni Adele Ọba Ọṣodi sọ.


O ru mi loju nigba ti mo gbọ, mo si mọ pe ijọba ipinlẹ Eko ko ni i da a laṣa lati fipa gbe Musiliu Akinsanya le awọn eeyan Oṣodi lori, tori ki i ṣe ọmọọba Oṣodi, idile wọn ko wa lati Oṣodi. Mo ti wa itan, mo ti tọpasẹ wọn, ko si apa ibikan ti Akinsanya fi ba Oṣodi tan, bẹẹ ni ipo ọba ko tiẹ kan wọn rara.” Bẹẹ ni Adele Ọba Ọṣodi sọ.


Ẹni to ba ni kamẹra to ka ohun to ṣẹlẹ lotẹẹli Adedoyin silẹ ko mu un bọ sita – Lọọya Adedoyin

Florence Babaṣọla, Oṣogbo Agbẹjọro Dokita Ramon Adedoyin to ni otẹẹli Hilton, niluu Ileefẹ, nibi ti akẹkọọ Fasiti Ifẹ, Timothy Adegoke, ku si lọdun to kọja, ti sọ pe ki ẹnikẹni to ba ni kamẹra CVTV to ka iṣẹlẹ to ṣẹlẹ loru ọjọ naa silẹ mu un sita. Abiọdun Williams, ẹni to sọ eleyii ninu atẹjade kan to fun awọn oniroyin, ṣalaye pe ki iru ẹni bẹẹ lọọ fun awọn agbofinro ni kamẹra naa dipo ahesọ ti wọn n sọ kaakiri. Laipẹ yii ni ahesọ n lọ kaakiri pe wọn ti ri kamẹra CCTV to ka iṣẹlẹ ọjọ naa silẹ, ati pe Dokita Adedoyin, ọmọ rẹ, ati awọn oṣiṣẹ otẹẹli naa wa nibi ti wọn ti pa Tinothy laago mejila oru. Agbẹjọro Abiọdun sọ pe ahesọ lasan ni, ati pe awọn ọlọpaa ko ti i gbe abajade iwadii wọn lori iṣẹlẹ naa jade rara. O ni ko si Dokita Adedoyin nileetura Hilton lọjọ iṣẹlẹ naa, ko si si bo ṣe le wa ninu kamẹra ti wọn n sọ kaakiri, koda, odidi oṣu kan ṣaaju iṣẹlẹ naa, ko si layiika rara. O fi kun ọrọ rẹ pe ọrọ ihalẹ ori ikanni ayelujara lasan ni ahesọ naa, ibanilorukọjẹ si ni.


Agbẹjọro Abiọdun sọ pe ahesọ lasan ni, ati pe awọn ọlọpaa ko ti i gbe abajade iwadii wọn lori iṣẹlẹ naa jade rara. O ni ko si Dokita Adedoyin nileetura Hilton lọjọ iṣẹlẹ naa, ko si si bo ṣe le wa ninu kamẹra ti wọn n sọ kaakiri, koda, odidi oṣu kan ṣaaju iṣẹlẹ naa, ko si layiika rara. O fi kun ọrọ rẹ pe ọrọ ihalẹ ori ikanni ayelujara lasan ni ahesọ naa, ibanilorukọjẹ si ni. Nitori naa, Williams ni “A n reti lati ri kamẹra to ṣafihan bi onibaara wa ṣe wọnu yara Adegoke, a si rọ Oriyọmi Hamzat lati ṣafihan kamẹra naa gẹgẹ bo ṣe n pariwo ti ariwo rẹ ki i ba ṣe ọna lati sọ Adedoyin di ọta awọn araalu.”


Nitori naa, Williams ni “A n reti lati ri kamẹra to ṣafihan bi onibaara wa ṣe wọnu yara Adegoke, a si rọ Oriyọmi Hamzat lati ṣafihan kamẹra naa gẹgẹ bo ṣe n pariwo ti ariwo rẹ ki i ba ṣe ọna lati sọ Adedoyin di ọta awọn araalu.”


Aarẹ Muhammadu Buhari n bọ nipinlẹ Ogun l’Ọjọbọ

Adefunkẹ Adebiyi, Abẹokuta Ọjọbọ, Tọsidee, ọjọ kẹtala, oṣu kin-in-ni, ọdun 2022 yii, ni Aarẹ Muhammadu Buhari yoo ṣabẹwo sipinlẹ Ogun, lati waa ṣi awọn iṣẹ pataki ti Gomina Dapọ Abiọdun ti ṣe. Atẹjade to wa lati ọfiisi Akọwe iroyin Gomina Dapọ Abiọdun, Ọgbẹni Kunle Ṣomọrin, ṣalaye pe gbagede Gateway City Gate Monument Park, eyi to wa ni Ṣagamu Interchange, ni wọn yoo ti ki Aarẹ kaabọ laago mẹwaa aarọ, nibi ti yoo ti ṣiṣẹ akọkọ. Yatọ si gbagede yii, awọn iṣẹ mi-in ti wọn tun ni Buhari yoo ṣi ni oju ọna Ijẹbu-Ode Mọjọda-Ẹpẹ, ti i ṣe marosẹ. Ati ile akọgbe rẹpẹtẹ; ẹsteeti olowo pọọku to le ni ẹẹdẹgbẹta, to wa ni Kọbapẹ, atawọn towo rẹ ko pọ ti ko si kere ju, pẹlu awọn eyi to gbe pẹẹli diẹ ti wọn n pe ni Kings Court Estate, to wa l’Oke-Mosan, l’Abẹokuta. Nipa awọn alejo to n bọ, atẹjade naa sọ pe aago mẹsan-an aabọ aarọ ni ki wọn ti wa nijokoo ni City Gate, Interchange, bẹẹ ni wọn yoo ni lati pa gbogbo ofin to de aisan Koro mọ.


Ale iyawo gun ọkọ lọbẹ pa l’Ọta

Adefunkẹ Adebiyi, Abẹokuta Daniel Udoh lọkunrin yii, iṣẹ awakọ ero lo n ṣe. Ọbẹ to fi gun ọkọ obinrin kan ti wọn lo n yan lale pa lọjọ keje, oṣu kin-in-ni, ọdun 2022 yii, l’Ọta, nipinlẹ Ogun, lo wa lọwọ rẹ yii. Teṣan ọlọpaa Onipaanu to wa l’Ọta lo gba ipe, ‘ẹ gba wa’ lọjọ naa, nigba ti wọn ni Daniel ti fi ọbẹ gun ọkunrin kan torukọ tiẹ n jẹ Emaka Umonko pa. Ohun to ṣẹlẹ gẹgẹ bi alaye awọn ọlọpaa ni pe Umonko to doloogbe yii ti n fura si Daniel pe o n yan iyawo oun lale tipẹ, o si to ọjọ mẹta to ti n ṣọ wọn. Lọjọ keje, oṣu kin-in-ni, ọdun tuntun yii, Umonko to n ṣiṣẹ jorin-jorin, ko Daniel, ẹni ọdun mejidinlogoji ( 38) loju, o ni o n yan iyawo oun lale. Ohun to fa ija laarin awọn ọkunrin meji naa ree, ija to lagbara gan-an ni wọn pe e paapaa. Nibi ti wọn ti n lu ara wọn naa ni Daniel ti fa ọbẹ yọ, o si bẹrẹ si i fi gun Umonko lẹyin ati aya, wọn lo gun un yankan-yankan ni, iyẹn lo mu ọkọ iyawo naa ṣubu lulẹ, ti ẹjẹ si n da lara rẹ pẹlu.


Ale iyawo gun ọkọ lọbẹ pa l’Ọta

Lọjọ keje, oṣu kin-in-ni, ọdun tuntun yii, Umonko to n ṣiṣẹ jorin-jorin, ko Daniel, ẹni ọdun mejidinlogoji ( 38) loju, o ni o n yan iyawo oun lale. Ohun to fa ija laarin awọn ọkunrin meji naa ree, ija to lagbara gan-an ni wọn pe e paapaa. Nibi ti wọn ti n lu ara wọn naa ni Daniel ti fa ọbẹ yọ, o si bẹrẹ si i fi gun Umonko lẹyin ati aya, wọn lo gun un yankan-yankan ni, iyẹn lo mu ọkọ iyawo naa ṣubu lulẹ, ti ẹjẹ si n da lara rẹ pẹlu. Bi eyi ṣe ṣẹlẹ lọrọ di ti ọlọpaa, wọn mu Daniel Udoh to gun un lọbẹ lọ si teṣan, wọn si mu ọbẹ to fi gun un dani gẹgẹ bii ẹri. Wọn sare gbe Umonko lọ sọsibitu jẹnẹra Ọta, Dokita ni ẹpa o boro mọ, ọkunrin naa ti ku. Bayii ni wọn gbe oku ọkọ iyawo wọ mọṣuari Ifọ lọ fun ayẹwo, wọn si fi ẹni to gun un pa sẹyin gbaga lẹka to n gbọ ẹsun ipaniyan.


Ale iyawo gun ọkọ lọbẹ pa l’Ọta

Bi eyi ṣe ṣẹlẹ lọrọ di ti ọlọpaa, wọn mu Daniel Udoh to gun un lọbẹ lọ si teṣan, wọn si mu ọbẹ to fi gun un dani gẹgẹ bii ẹri. Wọn sare gbe Umonko lọ sọsibitu jẹnẹra Ọta, Dokita ni ẹpa o boro mọ, ọkunrin naa ti ku. Bayii ni wọn gbe oku ọkọ iyawo wọ mọṣuari Ifọ lọ fun ayẹwo, wọn si fi ẹni to gun un pa sẹyin gbaga lẹka to n gbọ ẹsun ipaniyan. Wọn ko ni i pẹẹ gbe Daniel Udoh to paayan naa lọ sile-ẹjọ gẹgẹ bawọn ọlọpaa ṣe wi.


Ale iyawo gun ọkọ lọbẹ pa l’Ọta

Wọn ko ni i pẹẹ gbe Daniel Udoh to paayan naa lọ sile-ẹjọ gẹgẹ bawọn ọlọpaa ṣe wi.


Ibrahim Chatta ra mọto olowo nla lọdun tuntun

Adefunkẹ Adebiyi Titi dasiko yii lawọn eeyan ṣi n ki gbajumọ oṣerekunrin nni, Ibrahim Chatta, ku oriire mọto olowo nla funfun kan to ṣẹṣẹ ra, eyi to gbe soju opo Instagraamu rẹ to si n fọpẹ f’Oluwa. Niṣe ni ọkọ ayọkẹlẹ naa funfun gboo, to si rẹwa loju, awọn eeyan sọ pe ọpọlọpọ miliọnu lo le ra iru ẹ, bẹẹ ni Ibrahim naa fi i ya fọto oriṣiirisii pẹlu akọle to kọ sibẹ pe, “Oore-ọfẹ ni ojumọ kọọkan. Ọpẹ ni f’Ọlọun fun oore iwalaaye.” Bo ti kọ ohun to kọ naa lawọn to ye ti mọ pe mọto to ṣẹṣẹ ja lo n sọrọ ba, bẹẹ ni kiki oriṣiiriṣii bẹre si i wọlẹ soju opo naa lọtun-un losi. Awọn kan n sọ pe o tiẹ daa to jẹ ọkunrin lo ra mọto lọdun tuntun bayii ninu awọn onitiata, nitori awọn obiinrin ti wọn ko ṣiṣẹ gidi kan leeyan yoo ṣaa maa gbọ pe wọn ra mọto olowo nla. Bẹẹ lawọn mi-in sọ pe ohun to tọ si Chatta ree. Wọn ni agba oṣere to n fi gbogbo ọpọlọ ṣiṣẹ ni, awọn si ba a yọ pe iṣẹ naa n seso rere fun un.


Yoo dun mọ mi bi iya mi ba tun le fi oju rẹ riran, koda bo jẹ fun iṣẹju marun-un-Funmi Awẹlẹwa

Adefunkẹ Adebiyi, Abẹokuta Oṣerebinrin arẹwa nni, Funmi Awẹlẹwa, tawọn eeyan mọ si Mọrili, ko fi ọrọ sabẹ ahọn sọ l’Ọjọbọ to kọja yii, kedere lo sọ ẹdun ọkan rẹ soju opo Instagraamu, nigba to n ṣalaye bi oju iya rẹ ṣe ti fọ to si jẹ pe aisan tun n ṣe mama to bi i ṣe fọ, eyi to n mu ibanujẹ ọkan nla ba a. Mọrili ṣalaye pe aarẹ kan lo ṣe mama oun to fi di pe oju rẹ fọ. O ni irora ti iya naa n la kọja ko ṣee ṣalaye, o si maa n ba oun lọkan jẹ lati ri mama naa ninu inira to n la kọja. Bi Funmi Awẹlẹwa ṣe kọ ọrọ naa ree: “Awọn oṣu diẹ sẹyin to kọja yii lagbara fun mi gan-an, nigba to tiẹ ya, mi o le ronu mọ, mi o si mọ bi mo ṣe le ṣalaye bo ṣe n ṣe mi. Nnkan ibanujẹ nla ni keeyan maa wo iya rẹ ko maa la inira iru eyi kọja, bẹẹ o tun ti pẹ ti oju wọn ti fọ o. “Bi mo ṣe n ri wọn ninu inira nla yẹn n ba mi lọkan jẹ, o si n ṣakoba fun gbogbo ohun ti mo n ṣe. O ṣakoba fun iṣẹ mi, lati oṣu keje, ọdun to kọja, ni mi o ti lọ soko ere mọ, niṣe ni mo gbaju mọ itọju wọn.


Nnkan ibanujẹ nla ni keeyan maa wo iya rẹ ko maa la inira iru eyi kọja, bẹẹ o tun ti pẹ ti oju wọn ti fọ o. “Bi mo ṣe n ri wọn ninu inira nla yẹn n ba mi lọkan jẹ, o si n ṣakoba fun gbogbo ohun ti mo n ṣe. O ṣakoba fun iṣẹ mi, lati oṣu keje, ọdun to kọja, ni mi o ti lọ soko ere mọ, niṣe ni mo gbaju mọ itọju wọn. O tun ṣakoba fun okoowo mi naa, nitori mo kan n lọ lati ileewosan kan sikeji ni. “Mo kọ ọpọlọpọ ode ariya silẹ, mi o lọ, awọn ẹlẹgbẹ mi kan ro pe ti igberaga ni, pe mi o fẹẹ ba wọn ṣe ni. Wọn o mọ pe mo ni ohun to n ba mi ja labẹ aṣọ, eyi ti i ṣe ailera iya mi.


O tun ṣakoba fun okoowo mi naa, nitori mo kan n lọ lati ileewosan kan sikeji ni. “Mo kọ ọpọlọpọ ode ariya silẹ, mi o lọ, awọn ẹlẹgbẹ mi kan ro pe ti igberaga ni, pe mi o fẹẹ ba wọn ṣe ni. Wọn o mọ pe mo ni ohun to n ba mi ja labẹ aṣọ, eyi ti i ṣe ailera iya mi. “Kin ni idunnu mi nigba tiyaa mi ba wa ninu inira nla. Mo fẹran mọlẹbi mi, mi o si ki i fi wọn ṣere. Ṣugbọn ohun to n ṣẹlẹ si mi lati bii oṣu diẹ ti yi ọpọlọpọ nnkan pada lara mi.


“Kin ni idunnu mi nigba tiyaa mi ba wa ninu inira nla. Mo fẹran mọlẹbi mi, mi o si ki i fi wọn ṣere. Ṣugbọn ohun to n ṣẹlẹ si mi lati bii oṣu diẹ ti yi ọpọlọpọ nnkan pada lara mi. Ṣe ti owo ti mo n na lojumọ ni mo fẹẹ sọ ni, abi ti oogun oniwakati meji-meji. Hmmm. O daa.” Nipari ẹdun ọkan rẹ to sọ sita yii, Funmi Awẹlẹwa ni oun dupẹ lọwọ Ọlọrun pe iya naa ṣi wa, ko ti i ku.


Ṣe ti owo ti mo n na lojumọ ni mo fẹẹ sọ ni, abi ti oogun oniwakati meji-meji. Hmmm. O daa.” Nipari ẹdun ọkan rẹ to sọ sita yii, Funmi Awẹlẹwa ni oun dupẹ lọwọ Ọlọrun pe iya naa ṣi wa, ko ti i ku. O ni ẹbẹ kan toun n wulẹ n bẹ Ọlọrun ni pe ko jọwọ, ko jẹ ki iya oun tiẹ riran lẹẹkan si i, koda bi ko ju fun iṣẹju marun-un lọ, k’oju naa la, kiyaa si ri ohun toun ti da laye oun. O waa dupẹ lọwo awọn ti wọn ti kan si i lọdun tuntun yii, bẹẹ lo ni oun atawọn ẹbi oun ti ṣetan lati gba oore ti n bẹ ninu ọdun tuntun naa.


O ni ẹbẹ kan toun n wulẹ n bẹ Ọlọrun ni pe ko jọwọ, ko jẹ ki iya oun tiẹ riran lẹẹkan si i, koda bi ko ju fun iṣẹju marun-un lọ, k’oju naa la, kiyaa si ri ohun toun ti da laye oun. O waa dupẹ lọwo awọn ti wọn ti kan si i lọdun tuntun yii, bẹẹ lo ni oun atawọn ẹbi oun ti ṣetan lati gba oore ti n bẹ ninu ọdun tuntun naa.


Alaga ẹgbẹ ọlọkada yii ji ọkada gbe n’Iworoko Ekiti

Taofeek Surdiq, Ado-Ekiti Ọkunrin ẹni ọdun marundinlaaadọta kan, Ọgbẹni Oluṣẹgun Ayẹni to tun jẹ alaga ẹgbẹ ọlọkada ni agbegbe Iworoko-Ekiti, ti wa nile-ẹjọ Majisreeti kan bayii l’Ado-Ekiti, nibi to ti n sọ tẹnu rẹ lori ẹsun pe o ji ọkada gbe ti wọn fi kan an. Ọkunrin yii lawọn ọlọpaa gbe wa sile-ẹjọ naa pẹlu ẹsun ole jija ati igbimọ-pọ lati fọle onile. Agbefọba ile-ẹjọ naa, Isipẹkitọ Johnson Okunade, ṣalaye pe ọdaran naa ṣe ẹṣẹ yii ni Iworoko-Ekiti, lọjọ kọkandinlọgbọn, oṣu kọkanla, ọdun to kọja yii, ni deede aago mẹrin idaji ọjọ naa. Okunade sọ pe ọdaran naa ji ọkada kan ati awọn irinṣẹ bii ada, ọkọ ati ẹrọ ti wọn fi n fin oko, ti gbogbo owo rẹ din diẹ ni ẹgbẹrun lọna ẹẹdẹgbẹta (N480) Naira, to jẹ dukia Ọgbẹni Olaẹgbọn Ọladimeji. O ṣalaye pe ọdaran naa tun ji waya ti wọn fi n fa ina sile ati awon ohun eelo ti wọn fi n ṣe ina ti gbogbo iye owo rẹ jẹ ẹgbẹrun lọna irinwo ataabọ Naira (N450,000) to jẹ dukia Ọgbẹni Akinlẹyẹ Ojo. Gbogbo ẹsẹ wọnyi lo juwe gẹgẹ bii ohun to lodi sofin ole jija to jẹ ofin ipinlẹ Ekiti ti wọn kọ lọdun 2012.


Okunade sọ pe ọdaran naa ji ọkada kan ati awọn irinṣẹ bii ada, ọkọ ati ẹrọ ti wọn fi n fin oko, ti gbogbo owo rẹ din diẹ ni ẹgbẹrun lọna ẹẹdẹgbẹta (N480) Naira, to jẹ dukia Ọgbẹni Olaẹgbọn Ọladimeji. O ṣalaye pe ọdaran naa tun ji waya ti wọn fi n fa ina sile ati awon ohun eelo ti wọn fi n ṣe ina ti gbogbo iye owo rẹ jẹ ẹgbẹrun lọna irinwo ataabọ Naira (N450,000) to jẹ dukia Ọgbẹni Akinlẹyẹ Ojo. Gbogbo ẹsẹ wọnyi lo juwe gẹgẹ bii ohun to lodi sofin ole jija to jẹ ofin ipinlẹ Ekiti ti wọn kọ lọdun 2012. Ṣaaju ni agbefọba naa ti tọrọ aaye ranpẹ lọwọ ile-ẹjọ naa pe ki wọn fun oun laaye ki oun le ko ẹlẹrii jọ, ati lati le ko wọn wa si ile-ẹjọ. Ṣugbọn agbẹjọro fun ọdaran naa, Ọgbẹni Emmanuel Sunmonu, bẹ ile-ẹjọ naa pe ko yọnda onibaara oun naa foun pẹlu ileri pe ko ni i sa lọ. Ninu idajọ rẹ, Onidaajọ Abdulhamid Lawal fun ọdaran naa ni iyọnda pẹlu ẹgbẹrun lọna ọgọrun-un Naira ati oniduuro meji.


Ṣaaju ni agbefọba naa ti tọrọ aaye ranpẹ lọwọ ile-ẹjọ naa pe ki wọn fun oun laaye ki oun le ko ẹlẹrii jọ, ati lati le ko wọn wa si ile-ẹjọ. Ṣugbọn agbẹjọro fun ọdaran naa, Ọgbẹni Emmanuel Sunmonu, bẹ ile-ẹjọ naa pe ko yọnda onibaara oun naa foun pẹlu ileri pe ko ni i sa lọ. Ninu idajọ rẹ, Onidaajọ Abdulhamid Lawal fun ọdaran naa ni iyọnda pẹlu ẹgbẹrun lọna ọgọrun-un Naira ati oniduuro meji. Lẹyin eyi lo sun igbẹjọ siwaju di ọjọ keje, oṣu keji, ọdun 2022.


Lẹyin eyi lo sun igbẹjọ siwaju di ọjọ keje, oṣu keji, ọdun 2022.


Ọpọ fara pa nibi ija Fulani darandaran atawọn agbẹ ni Kwara

Ibrahim Alagunmu, Ilọrin Ọpọ lo fara pa yannayanna lọjọ Abamẹta, Satide, opin ọsẹ yii, lasiko tawọn Fulani darandaran atawọn agbẹ doju ija kọra wọn niluu Alapa, ijọba ijọba ibilẹ Asa, nipinlẹ Kwara. Ninu atẹjade kan ti Agbẹnusọ ajọ ẹsọ alaabo ṣifu difẹnsi, ẹka ti ipinlẹ Kwara, Ọgbẹni Babawale Zaid Afolabi, fi sita lo ti sọ pe ọfiisi ajọ naa to wa niluu Alapa, lo gba ipe pajawiri pe awọn Fulani darandaran ati awọn agbẹ ti da rogbodiyan silẹ laarin ara wọn latari pe Fulani darandaran kan da maaluu sinu oko agbẹ kan, Alaparo Tunde, eyi to mu ki oun ati awọn ọmọ rẹ meji, Saheed Tunde ati Taofeek Tunde, kọju ija si Fulani darandaran kan ti orukọ rẹ n jẹ Haruna Adamu, ti wahala si bẹ silẹ laarin wọn. O tẹsiwaju pe adari ajọ NSCDC, Ọgbẹni Makinde Ayinla, lo paṣẹ pe ki awọn ẹsọ ajọ naa lọọ yanju aawọ naa, ṣugbọn ki wọn too de sibi iṣẹlẹ naa, wọn ti ṣa ara wọn niṣaakuṣaa, ti Fulani darandaran ati awọn ọmọ agbẹ mejeeji si fara pa yannayanna. O fi kun un pe wọn ti ko wọn lọ si ileewosan to sun mọ agbegbe naa fun itọju to peye, ti alaafia si ti jọba ni ilu naa, ti iwadii si n lọ lori iṣẹlẹ ọhun.


Ọkọ mi fẹẹ fi ibalopọ pa mi, mi o fẹ ẹ mọ-Ọlamide

Ọlawale Ajao, Ibadan Kootu ibilẹ Mapo, n’Ibadan, ko yatọ si ile sinima ti wọn ti n wo ere aladun laaarọ ọjọ Ẹti, Furaidee, ọjọ keje, oṣu kin-in-ni, ọdun 2022 yii, nigba ti iyawo ile kan, Ọlamide Lawal, wọ ọkọ ẹ, Saheed Lawal, lọ siwaju adajọ kootu ọhun, o lọkunrin naa ti fẹẹ fi ibalopọ ba oun laye jẹ. Obinrin ọlọmọ mẹta yii sọ pe yatọ si bo ṣe jẹ pe gbogbo igba lọkọ oun maa n ba oun laṣepọ lojoojumọ, ọmuti paraku tun lọkunrin naa, o si fẹẹ le mu itọ idi ẹ bi ko ba rọti mu tẹra ẹ lọrun lọjọ kan. “Ọmọ mẹta la ti bi. Ko si leto kankan fawọn ọmọ yẹn, ki i tọju wọn, ki i tọju emi naa, afi ko maa ba mi laṣepọ ṣaa. Ọpọ igba gan-an ni ki i tọkan mi wa, to jẹ pe tipatipa lo fi maa n ba mi ṣe e”. Bayii l’Ọlamide sọrọ niwaju adajọ. Bakan naa lo ṣapejuwe ọkọ ẹ gẹgẹ bii ọlẹ ọkunrin, nitori asiko to fi n ṣiṣẹ ko to nnkan lẹgbẹẹ asiko to fi n jokoo sile-ọti.


Ọpọ igba gan-an ni ki i tọkan mi wa, to jẹ pe tipatipa lo fi maa n ba mi ṣe e”. Bayii l’Ọlamide sọrọ niwaju adajọ. Bakan naa lo ṣapejuwe ọkọ ẹ gẹgẹ bii ọlẹ ọkunrin, nitori asiko to fi n ṣiṣẹ ko to nnkan lẹgbẹẹ asiko to fi n jokoo sile-ọti. Olupẹjọ yii waa rọ ile-ẹjọ lati fopin si ibaṣepọ ọlọdun mẹrinla to wa laarin oun pẹlu olujẹjọ nitori pe ibagbepọ oun pẹlu ọkunrin naa ti ka oun laya patapata. O ni bi wọn ba ti tu igbeyawo awọn ka tan, kadajọ tun ba oun paṣẹ fun baba awọn ọmọ oun yii lati ma ṣe gbiyanju lati wa oun wa, bẹẹ ni ko gbọdọ pe nọmba ẹrọ ibanisọrọ oun. Ṣugbọn Lawal sọ pe oun ko fara mọ pe ki opin de ba igbeyawo awọn.


Olupẹjọ yii waa rọ ile-ẹjọ lati fopin si ibaṣepọ ọlọdun mẹrinla to wa laarin oun pẹlu olujẹjọ nitori pe ibagbepọ oun pẹlu ọkunrin naa ti ka oun laya patapata. O ni bi wọn ba ti tu igbeyawo awọn ka tan, kadajọ tun ba oun paṣẹ fun baba awọn ọmọ oun yii lati ma ṣe gbiyanju lati wa oun wa, bẹẹ ni ko gbọdọ pe nọmba ẹrọ ibanisọrọ oun. Ṣugbọn Lawal sọ pe oun ko fara mọ pe ki opin de ba igbeyawo awọn. Nigba to n rọ adajọ lati ba oun pẹtu si iyawo oun ninu, ki obinrin naa ma kọ oun silẹ, ọkunrin telọ yii kọju si iyawo ẹ, o si wi pe “mo ti yipada, mi o muti mọ. Mo ṣetan lati bẹrẹ igbe aye tuntun. Mo si ṣetan lati maa fawọn ọmọ mi lowo ounjẹ.


Nigba to n rọ adajọ lati ba oun pẹtu si iyawo oun ninu, ki obinrin naa ma kọ oun silẹ, ọkunrin telọ yii kọju si iyawo ẹ, o si wi pe “mo ti yipada, mi o muti mọ. Mo ṣetan lati bẹrẹ igbe aye tuntun. Mo si ṣetan lati maa fawọn ọmọ mi lowo ounjẹ. Olori igbimọ awọn adajọ kootu yii, Abilekọ S.M. Akintayọ, ti sun igbẹjọ naa si ọjọ kin-in-ni, oṣu kẹta, ọdun yii, fun idajọ. O waa gba tọkọ-taya naa niyanju lati ma ṣe ba ara wọn ja nibikibi ti wọn ba ti rira wọn.


Olori igbimọ awọn adajọ kootu yii, Abilekọ S.M. Akintayọ, ti sun igbẹjọ naa si ọjọ kin-in-ni, oṣu kẹta, ọdun yii, fun idajọ. O waa gba tọkọ-taya naa niyanju lati ma ṣe ba ara wọn ja nibikibi ti wọn ba ti rira wọn.


PDP ti gba pe ilẹ Hausa la ti maa mu oludije funpo aarẹ– Babangida Aliyu

Faith Adebọla Gomina ipinlẹ Niger tẹlẹ ri, Ọmọwe Babangida Aliyu, to tun jẹ eekan ninu ẹgbẹ oṣelu Peoples Democratic Party (PDP) ti ṣiṣọ loju eegun, o ni agbegbe Oke-Ọya ni ẹgbẹ naa yoo ti mu ondije funpo aarẹ ninu eto idibo ọdun 2023, o lawọn ti fohun ṣọkan lori ẹ. Aliyu sọrọ yii lọjọ Ẹti, Furaidee, ọsẹ yii, lasiko to n ṣepade pẹlu awọn ọmọ ẹgbẹ Atiku Support Organisation (ASO), ẹgbẹ ti wọn fi n ko awọn alatilẹyin jọ fun igbakeji aarẹ tẹlẹ ri, Abubakar Atiku, lati dije dupo aarẹ lọdun 2023 ninu ẹgbẹ oṣelu PDP. Lẹyin toun ati awọn oloye ẹgbẹ naa ti kọkọ tilẹkun mọri ṣepade, Aliyu ba awọn oniroyin sọrọ, o ni: “Ninu eto ta a fẹnu ko le lori nipa agbegbe ti awọn oloye ẹgbẹ ati awọn ondije dupo pataki lasiko eto idibo gbogbogboo yoo ti wa, a ti gba lati jẹ ki aarẹ wa lati agbegbe Ariwa, ṣugbọn lakọọlẹ, a fun gbogbo eeyan to ba fẹẹ dupo aarẹ lanfaani lati ṣe bẹẹ, lai ka agbegbe yoowu ko ti wa si. “O le jẹ Ila-Oorun/Ariwa, tabi Iwọ-Oorun/Ariwa, o si le jẹ Aarin-gbungbun/Ariwa, mi o le sọ, ṣugbọn Oke-Ọya la ti maa mu aarẹ wa, ẹni ta a ba mu la maa gbaruku ti.” Gomina tẹlẹri naa tun gboriyin fun ẹgbẹ to n ṣatilẹyin fun Atiku Abubakar yii, o ni ọlọgbọn eeyan ni wọn, bi wọn ṣe n lọ labẹlẹ, lai pariwo, lati ipinlẹ kan si ekeji, ti wọn si n de ọdọ awọn eekan eekan to yẹ lati wa atilẹyin fun ọga wọn, igbesẹ to daa gidi ni. O ni inu oun dun pe gbogbo origun mẹrẹẹrin Naijiria ni wọn kari. Ẹni to jẹ Oluṣekokaari apapọ fun ẹgbẹ ASO naa dupẹ lọwọ Babangida Aliyu, o lo wa ninu awọn igi lẹyin ọgba fun Alaaji Atiku Abubakar, ko si ṣẹṣẹ bẹrẹ, o lo ti pẹ tọkunrin naa ti n ṣatilẹyin fọga oun.


Awọn agbebọn ji igbakeji ọga asọbode tẹlẹ n’llọrin

Ibrahim Alagunmu, Ilọrin Ninu oko rẹ to wa ni agbegbe Oke-Jia, Egbejila, niluu Ilọrin, nipinlẹ Kwara, lawọn agbebọn ti ji igbakeji ọga agba ajọ aṣọbode tẹlẹ nilẹ yii, Mohammed Zarma. Ninu atẹjade kan ti Agbẹnusọ ileeṣẹ ọlọpaa, ẹka ti ipinlẹ Kwara, Ọgbẹni Ọkasanmi Ajayi, fi sita lọjọ Ẹti, Furaidee, ọṣẹ to lọ yii, lo ti sọ pe awọn ajinigbe ya bo agbegbe Egbejila, ti wọn si n sọ oniruruu ede lẹnu, wọn si ji igbakeji ọga asọbode tẹlẹ lorileede yii lọ ninu oko rẹ to wa lagbegbe Oke-Jia, Egbejila, niluu Ilọrin. Ileeṣẹ ọlọpaa ti n sa gbogbo ipa rẹ lati doola ẹmi ọkunrin ọhun. Labẹ idari Kọmisanna ọlọpaa, Tuesday Assayomo, ni wọn ti ko awọn ẹṣọ alaabo si gbogbo agbegbe naa ki wọn le doola ẹmi ẹni ti wọn ji gbe laaye, ki wọn si mu awọn ajinigbe ọhun lati fi wọn jofin. Kọmisanna ọlọpaa ti waa fi ẹmi awọn mọlẹbi Mohammed lọkan balẹ pe ki wọn ma ba ọkan jẹ rara, ileeṣẹ ọlọpaa yoo doola ẹmi ọmọ wọn kuro lakata awọn ajinigbe, ti yoo si darapọ mọ wọn laipẹ.


Fulani darandaran ya bo abule Mọlege, l’Ondo, wọn yinbọn paayan mẹta, wọn tun dana sun ọpọlọpọ ile

Oluṣẹyẹ Iyiade, Akurẹ Eeyan mẹta ni wọn pade iku ojiji nigba ti ọpọlọpọ dukia tun jona gburugburu lasiko tawọn Fulani darandaran kan ṣe akọlu si abule kan ti wọn n pe ni Mọlege, lagbegbe Ẹlẹrinla, Arimọgija, nijọba ibilẹ Ọsẹ, nipinlẹ Ondo. Awọn Fulani ọhun la gbọ pe wọn lọọ ko ogun ja awọn eeyan ọhun lori ẹsun pe wọn ko fawọn maaluu ti wọn n da laaye lati jẹ awọn nnkan ọgbin wọn run. Yatọ sawọn ara abule ọhun mẹta ti wọn yinbọn pa, ọpọlọpọ ile ati oko lawọn darandaran naa tun mọ-ọn-mọ dana sun lọjọ ti wọn waa ṣiṣẹ ibi naa. Awọn olugbe abule naa la gbọ pe wọn ti sa asala fun ẹmi wọn nitori ibẹru, ti ko si sẹni to laya ninu wọn lati pada wa ni gbogbo asiko ta a fi n kọ iroyin yii lọwọ. Nigba to n fidi iṣẹlẹ ọhun mulẹ, Alakooso ẹsọ Amọtẹkun nipinlẹ Ondo, Oloye Adetunji Adelẹyẹ, ni loootọ lawọn eeyan kan pe awọn sori aago lati fi ọrọ ọhun to awọn leti. O ni loju-ẹsẹ lawọn ti mu ọna abule naa pọn kawọn le peṣe aabo fawọn eeyan ibẹ.